title: 2014/815/ΕΕ: Απόφαση του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/003 ES/υπηρεσίες εστίασης Αραγονίας από την Ισπανία)

text:
               20.11.2014

               EL

               Επίσημη Εφημερίδα της Ευρωπαϊκής Ένωσης

               L 333/17

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 22ας Οκτωβρίου 2014
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/003 ES/υπηρεσίες εστίασης Αραγονίας από την Ισπανία)

      (2014/815/ΕΕ)

   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τον κανονισμό (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (2) και ιδίως το άρθρο 12,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (3), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να στηρίζει εργαζόμενους που απολύονται, καθώς και αυτοαπασχολούμενους των οποίων οι δραστηριότητες έπαυσαν, ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, ως αποτέλεσμα της συνεχιζόμενης παγκόσμιας χρηματοπιστωτικής και οικονομικής κρίσης, όπως νοείται στον κανονισμό (ΕΚ) αριθ. 546/2009 (4), ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και για να τους βοηθήσει να επανενταχθούν στην αγορά εργασίας.

               (2)

               Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (σε τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013.

               (3)

               Η Ισπανία υπέβαλε αίτηση για την κινητοποίηση του ΕΤΠ όσον αφορά τις απολύσεις (5) σε 661 επιχειρήσεις που δραστηριοποιούνται στον κλάδο 56 της NACE αναθ. 2 (δραστηριότητες υπηρεσιών εστίασης) (6) στην περιφέρεια NUTS II της Αραγονίας (ES24) στις 21 Φεβρουαρίου 2014, την οποία συμπλήρωσε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 960 000 EUR για την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014 κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 960 000 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 22 Οκτωβρίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         B. DELLA VEDOVA

      (1)  ΕΕ L 347 της 20.12.2013, σ. 855.

      (2)  ΕΕ L 347 της 20.12.2013, σ. 884.

      (3)  ΕΕ C 373 της 20.12.2013, σ. 1.

      (4)  ΕΕ L 167 της 29.6.2009, σ. 26.

      (5)  Κατά την έννοια του άρθρου 3 στοιχείο α) του κανονισμού για το ΕΤΠ.

      (6)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθ. 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών της ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1).


title: Απόφαση 2005/765/ΚΕΠΠΑ του Συμβουλίου, της 3ης Οκτωβρίου 2005, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ινδονησίας για τα καθήκοντα, το καθεστώς, τα προνόμια και τις ασυλίες της Αποστολής Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) και του προσωπικού της

text:
               29.10.2005

               EL

               Επίσημη Εφημερίδα της Ευρωπαϊκής Ένωσης

               L 288/59

         ΑΠΌΦΑΣΗ 2005/765/ΚΕΠΠΑ ΤΟΥ ΣΥΜΒΟΥΛΊΟΥ
   της 3ης Οκτωβρίου 2005
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ινδονησίας για τα καθήκοντα, το καθεστώς, τα προνόμια και τις ασυλίες της Αποστολής Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) και του προσωπικού της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 9 Σεπτεμβρίου 2005, το Συμβούλιο υιοθέτησε την κοινή δράση 2005/643/ΚΕΠΠΑ για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) (1).

               (2)

               Το άρθρο 7 της εν λόγω κοινής δράσης προβλέπει ότι το καθεστώς του προσωπικού της Aceh Monitoring Mission στην Ινδονησία, συμπεριλαμβανομένων, όπου είναι απαραίτητο, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της Aceh Monitoring Mission συμφωνείται με τη διαδικασία του άρθρου 24 της Συνθήκης.

               (3)

               Σύμφωνα με την εξουσιοδότηση που έδωσε το Συμβούλιο, στις 18 Ιουλίου 2005, στην προεδρία, επικουρούμενη, εφόσον είναι αναγκαίο, από τον Γενικό Γραμματέα/Ύπατο Εκπρόσωπο, σε περίπτωση μελλοντικών ενωσιακών αποστολών μη στρατιωτικής διαχείρισης κρίσεων, να αρχίσει διαπραγματεύσεις με κράτος υποδοχής με σκοπό τη σύναψη συμφωνιών σχετικά με το καθεστώς των ενωσιακών αποστολών μη στρατιωτικής διαχείρισης κρίσεων βάσει του υποδείγματος συμφωνίας σχετικά με το καθεστώς της ενωσιακής αποστολής μη στρατιωτικής διαχείρισης κρίσεων σε κράτη υποδοχής (SOMA), η προεδρία, επικουρούμενη από τον Γενικό Γραμματέα/Ύπατο Εκπρόσωπο, διαπραγματεύθηκε συμφωνία υπό μορφή ανταλλαγής επιστολών με την κυβέρνηση της Ινδονησίας σχετικά με τα καθήκοντα, το καθεστώς, τα προνόμια και τις ασυλίες της Αποστολής Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) και του προσωπικού της.

               (4)

               Η συμφωνία υπό μορφή ανταλλαγής επιστολών θα πρέπει να εγκριθεί εξ ονόματος της Ευρωπαϊκής Ένωσης,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή επιστολών μεταξύ της Ευρωπαϊκής Ένωσης και της Ινδονησίας για τα καθήκοντα, το καθεστώς, τα προνόμια και τις ασυλίες της Αποστολής Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) και του προσωπικού της εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση παράγει αποτελέσματα από την ημερομηνία της έκδοσής της.

      Λουξεμβούργο, 3 Οκτωβρίου 2005.

            Για το Συμβούλιο

            Ο Πρόεδρος

         D. ALEXANDER

      (1)  ΕΕ L 234 της 10.9.2005, σ. 13.
    ---documentbreak---

               29.10.2005

               EL

               Επίσημη Εφημερίδα της Ευρωπαϊκής Ένωσης

               L 288/60

         ΜΕΤΑΦΡΑΣΗ
   ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Ένωσης και της Κυβέρνησης της Ινδονησίας για τα καθήκοντα, το καθεστώς, τα προνόμια και τις ασυλίες της Αποστολής Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) και του προσωπικού της
   Εξοχότατε,
   Έχω την τιμή να σας γνωρίσω ότι έλαβα την από 14ης Σεπτεμβρίου 2005 επιστολή σας και τα παραρτήματά της σχετικά με τα καθήκοντα, το καθεστώς, τα προνόμια και τις ασυλίες της Aceh Monitoring Mission (ΑΜΜ) η οποία έχει ως εξής:
   «
         Αναφορικά με την από 9ης Σεπτεμβρίου 2005 επιστολή σας, έχω την τιμή να επιβεβαιώσω τα καθήκοντα και την εντολή της Aceh Monitoring Mission (AMM) τα οποία εκτίθεται στην παράγραφο 2 των επιστολών σας που επισυνάπτονται ως παράρτημα Ι.
         Επιθυμώ επίσης να σας γνωρίσω ότι, προκειμένου να διευκολυνθεί η εκπλήρωση της εντολής της AMM, η οποία συνεστήθη βάσει του μνημονίου συμφωνίας μεταξύ της κυβέρνησης της Δημοκρατίας της Ινδονησίας και του Κινήματος για μια Ελεύθερη Ατσέ (GAM) το οποίο υπεγράφη στο Ελσίνκι στις 15 Αυγούστου 2005 με στόχο την παροχή ειρηνικής, συνολικής και βιώσιμης λύσης του προβλήματος στην Ατσέ στο πλαίσιο της ενιαίας Δημοκρατίας της Ινδονησίας, απαιτείται νομικό πλαίσιο ως βάση για την εκπλήρωση της εντολής της ΑΜΜ.
         Συνεπώς, έχω την τιμή να προτείνω το νομικό πλαίσιο που θα διέπει το καθεστώς, τα προνόμια και τις ασυλίες της ΑΜΜ και του προσωπικού της για την εκπλήρωση της εντολής τους, το οποίο βασίζεται στον ινδονησιακό νόμο αριθ. 2 της 25ης Ιανουαρίου 1982 σχετικά με την επικύρωση της σύμβασης για τις ειδικές αποστολές, Νέα Υόρκη 1969.
         Σας παρακαλώ ιδιαιτέρως να επιβεβαιώσετε, εξ ονόματος της Ευρωπαϊκής Ένωσης, την εκ μέρους σας αποδοχή των διατάξεων αυτών και, επίσης, να επιβεβαιώσετε ότι αντιλαμβάνεστε ότι η παρούσα επιστολή και τα παραρτήματά της, μαζί με την απάντησή σας, αποτελούν νομικώς δεσμευτική πράξη μεταξύ της κυβέρνησης της Ινδονησίας και της Ευρωπαϊκής Ένωσης. Η πράξη αυτή θα τεθεί σε ισχύ την ημέρα της υπογραφής της απάντησής σας. Σε περίπτωση που η απάντησή σας παραληφθεί σε μεταγενέστερη ημερομηνία, η κυβέρνηση της Ινδονησίας θα την εφαρμόσει προσωρινά από τις 15 Σεπτεμβρίου 2005. Η πράξη αυτή είναι δυνατόν να τροποποιηθεί με κοινή συναίνεση και θα τερματιστεί στις 15 Μαρτίου 2006, εκτός εάν παραταθεί για άλλο ένα εξάμηνο με κοινή συναίνεση.
         Οι διατάξεις που διέπουν το καθεστώς, τα προνόμια και τις ασυλίες της ΑΜΜ και του προσωπικού της εξακολουθούν να ισχύουν μέχρι την αναχώρηση όλου του προσωπικού της AMM από τη Δημοκρατία της Ινδονησίας και την τυχόν τελική διευθέτηση όλων των εκκρεμών αξιώσεων σύμφωνα με το τμήμα 16 του παραρτήματος ΙΙ.
         (Τύπος ευγενείας)

               Yusril Ihza Mahendra
               Προσωρινός υπουργός Εξωτερικών

         ΠΑΡΑΡΤΗΜΑ Ι
         Βρυξέλλες, 9 Σεπτεμβρίου 2005
         Αξιότιμε κύριε υπουργέ,
         Σχετικά με την από 12ης Ιουλίου 2005 επιστολή σας, με την οποία καλείτε την Ευρωπαϊκή Ένωση να συμμετάσχει στην Αποστολή Παρακολούθησης Ατσέ (AMM) και την από 22ας Ιουλίου 2005 απάντησή μου, με την οποία επιβεβαιώνεται η καταρχήν συμφωνία της ΕΕ, έχω την τιμή να σας ενημερώσω ότι το Συμβούλιο της ΕΕ υιοθέτησε, στις 9 Σεπτεμβρίου 2005, την κοινή δράση για τον καθορισμό του νομικού πλαισίου για τη συμμετοχή της ΕΕ στην AMM.
         Σχετικά με το μνημόνιο συμφωνίας που υπεγράφη στις 15 Αυγούστου 2005 μεταξύ της κυβέρνησης της Ινδονησίας και του Κινήματος για μια Ελεύθερη Ατσέ (GAM) και με τη σύσταση της αποστολής Παρακολούθησης Ατσέ (AMM), θα επιθυμούσα να σας επιβεβαιώσω ότι η AMM θα εκτελέσει τα ακόλουθα καθήκοντα:
         Η ΑΜΜ παρακολουθεί την εφαρμογή των δεσμεύσεων που ανέλαβαν τα συμβαλλόμενα μέρη του μνημονίου συμφωνίας.
         Ειδικότερα, η ΑΜΜ:

                     α)

                     παρακολουθεί την αποστράτευση των δυνάμεων του GAM και την απόσυρση των εξοπλισμών τους·

                     β)

                     παρακολουθεί την επανατοποθέτηση των μη εντεταγμένων στρατιωτικών και αστυνομικών δυνάμεων·

                     γ)

                     παρακολουθεί την επανένταξη των ενεργών μελών του GΑΜ·

                     δ)

                     παρακολουθεί την κατάσταση των ανθρωπίνων δικαιωμάτων και παρέχει βοήθεια στον τομέα αυτόν·

                     ε)

                     παρακολουθεί τη διαδικασία των νομοθετικών τροποποιήσεων·

                     στ)

                     αποφαίνεται σε αμφισβητούμενες περιπτώσεις αμνηστίας·

                     ζ)

                     ερευνά και αποφαίνεται για καταγγελίες και υποτιθέμενες παραβιάσεις του μνημονίου συμφωνίας·

                     η)

                     δημιουργεί και διατηρεί επαφή και καλή συνεργασία με τα ενδιαφερόμενα μέρη.

               Εφόσον είναι απαραίτητο, θα πρότεινα να συμφωνηθούν εκτελεστικές διατάξεις από τον αρχηγό αποστολής της AMM και εκπροσώπους της κυβέρνησής σας.
         Κατά συνέπεια και κατόπιν διαβουλεύσεων μεταξύ των εκπροσώπων μας, θα επιθυμούσα να σας καλέσω να ξεκινήσετε την ανταλλαγή επιστολών σχετικά με το καθεστώς, τα προνόμια και τις ασυλίες της AMM και του προσωπικού της.
         Εν αναμονή της περαιτέρω στενής συνεργασίας με εσάς και την κυβέρνησή σας.
         (Τύπος ευγενείας)

            Javier SOLANA

         ΠΑΡΑΡΤΗΜΑ ΙΙ
         Διατάξεις για το καθεστώς, τα προνόμια και τις ασυλίες της Aceh Monitoring Mission (AMM)
          1.   Για τους σκοπούς του νομικού πλαισίου της ΑΜΜ, ισχύουν οι ακόλουθοι ορισμοί:

                     α)

                     Ως “AMM” ή “αποστολή” νοείται η Aceh Monitoring Mission στην επαρχία Νανγκρόε Ατσέ Νταρουσσαλάμ η οποία συνεστήθη βάσει του μνημονίου συμφωνίας μεταξύ της κυβέρνησης της Δημοκρατίας της Ινδονησίας και του Κινήματος για μια Ελεύθερη Ατσέ (GAM) το οποίο υπεγράφη στο Ελσίνκι στις 15 Αυγούστου 2005, και περιλαμβάνει τα κλιμάκια, τα στοιχεία, τα αρχηγεία, το προσωπικό και τις εγκαταστάσεις που έχουν αναπτυχθεί στο έδαφος της Δημοκρατίας της Ινδονησίας και έχουν παραχωρηθεί στην AMM.

                     β)

                     Ως “αρχηγός αποστολής” νοείται ο αρχηγός της αποστολής της AMM.

                     γ)

                     Ως προσωπικό της “AMM” νοείται ο αρχηγός αποστολής/κύριος αναπληρωτής αρχηγός αποστολής, το προσωπικό που αποσπάται από κράτη μέλη της ΕΕ, άλλα ευρωπαϊκά κράτη και τις συνεισφέρουσες χώρες της ASEAN, διεθνές προσωπικό που προσλαμβάνεται με σύμβαση εργασίας από την ΑΜΜ για την προετοιμασία, υποστήριξη και εφαρμογή της αποστολής, καθώς και προσωπικό που στέλνεται σε αποστολή για λογαριασμό αποστέλλοντος κράτους ή θεσμικού οργάνου της ΕΕ στα πλαίσια της αποστολής. Δεν περιλαμβάνει εμπορικούς αναδόχους ή προσωπικό απασχολούμενο σε τοπικό επίπεδο.

                     δ)

                     Ως “αρχηγείο” νοείται το κύριο αρχηγείο της ΑΜΜ στην Μπάντα Ατσέ.

                     ε)

                     Ως “αποστέλλον κράτος” νοούνται όλα τα κράτη της ΕΕ, άλλα ευρωπαϊκά κράτη ή συνεισφέρουσα χώρα της ASEAN που έχουν αποσπάσει προσωπικό στην ΑΜΜ.

                     στ)

                     Ως “εγκαταστάσεις” νοούνται όλα τα κτίρια, οι χώροι και οι εκτάσεις που απαιτούνται για τη διεξαγωγή των δραστηριοτήτων της ΑΜΜ, καθώς και για τη στέγαση του προσωπικού της ΑΜΜ.

                     ζ)

                     Ως “προσωπικό που απασχολείται σε τοπικό επίπεδο” νοείται το προσωπικό που είναι υπήκοοι της Δημοκρατίας της Ινδονησίας ή μονίμως διαμένοντες σε αυτήν.

                2.   Γενικές διατάξεις

                     α)

                     Η AMM και το προσωπικό της AMM σέβονται την κυριαρχία, την εδαφική ακεραιότητα, την εθνική ενότητα και την πολιτική ανεξαρτησία της Δημοκρατίας της Ινδονησίας σύμφωνα με το Χάρτη των Ηνωμένων Εθνών.

                     β)

                     Η AMM και το προσωπικό της AMM προβαίνουν με αυστηρή αμεροληψία, αντικειμενικότητα και ανεξαρτησία στην υλοποίηση της εντολής και των στόχων τους, και τηρούν τους εθνικούς νόμους και ρυθμίσεις της Δημοκρατίας της Ινδονησίας, καθώς και τους τοπικούς νόμους και ρυθμίσεις της επαρχίας Νανγκρόε Ατσέ Νταρουσσαλάμ.

                     γ)

                     Κατά τη διεξαγωγή της αποστολής του, το προσωπικό της AMM απέχει από κάθε δραστηριότητα ασύμβατη με τη φύση και το σκοπό της. Το προσωπικό αυτό δεν δύναται να φέρει όπλα.

                     δ)

                     Η ΑΜΜ διαθέτει αυτονομία ως προς την εκτέλεση των καθηκόντων της. Η χώρα υποδοχής σέβεται τον ενιαίο χαρακτήρα της ΑΜΜ.

                     ε)

                     Ο αρχηγός αποστολής ενημερώνει τακτικά το υπουργείο Εξωτερικών για τον αριθμό και τα ονόματα του προσωπικού που κρίνεται απαραίτητο ώστε να διασφαλίζεται η αμερόληπτη, αντικειμενική και αξιόπιστη παρακολούθηση της πλήρους εφαρμογής του μνημονίου συμφωνίας μεταξύ της κυβέρνησης της Ινδονησίας και του GAM.

                3.   Αναγνώριση ταυτότητας

                     α)

                     Το προσωπικό της ΑΜΜ ταυτοποιείται μέσω δελτίου ταυτότητας της ΑΜΜ που του χορηγείται και το οποίο υποχρεούται να φέρει ανά πάσα στιγμή. Η ΑΜΜ παρέχει υπόδειγμα δελτίου ταυτότητας της AMM στις αρμόδιες αρχές της κυβέρνησης της Ινδονησίας.

                     β)

                     Τα οχήματα και τα λοιπά μεταφορικά μέσα που χρησιμοποιεί το προσωπικό της AMM φέρουν το έμβλημα της AMM και δηλώνονται στην τοπική αστυνομία. Όλα τα μέσα χρησιμοποιούνται μόνο από το προσωπικό της αποστολής AMM και το τοπικό προσωπικό που προσλαμβάνεται από την αποστολή.

                     γ)

                     Η ΑΜΜ έχει το δικαίωμα να αναρτά τις σημαίες της ΕΕ και των συνεισφερουσών χωρών της ASEAN στο κύριο αρχηγείο της και στα περιφερειακά γραφεία της, καθώς και στις λοιπές εγκαταστάσεις της, μαζί με τη σημαία της Δημοκρατίας της Ινδονησίας. Το έμβλημα της ΑΜΜ μπορεί να επιδεικνύεται στις εγκαταστάσεις, στα οχήματα και στην πολιτική περιβολή της αποστολής AMM, σύμφωνα με απόφαση του Αρχηγού αποστολής.

                4.   Σημεία εισόδου/εξόδου και μετακινήσεις στο έδαφος της χώρας υποδοχής

                     α)

                     Το προσωπικό της ΑΜΜ και τα περιουσιακά στοιχεία και μεταφορικά μέσα της ΑΜΜ εισέρχονται/εξέρχονται των συνόρων της Δημοκρατίας της Ινδονησίας στα επίσημα σημεία εισόδου/εξόδου των συνόρων, στα λιμάνια και μέσω των διεθνών αεροδιαδρόμων. Οι εξαιρέσεις όσον αφορά υγειονομικές εκκενώσεις και εκκενώσεις εκτάκτου ανάγκης ρυθμίζονται σύμφωνα με το τμήμα 19.

                     β)

                     Η κυβέρνηση της Ινδονησίας διευκολύνει την AMM και το προσωπικό της για την είσοδο προς και την αναχώρηση από το έδαφος της Δημοκρατίας της Ινδονησίας και, επίσης, χορηγεί τις απαραίτητες άδειας παραμονής στο έδαφος της Δημοκρατίας της Ινδονησίας κατά τη διάρκεια της αποστολής. Εκτός από έλεγχο διαβατηρίων κατά την είσοδο προς και την αναχώρηση από το έδαφος της Δημοκρατίας της Ινδονησίας, το προσωπικό της ΑΜΜ που διαθέτει το δελτίο ταυτότητας που αναφέρεται στο τμήμα 3 στοιχείο α), απαλλάσσεται από τους κανονισμούς περί διαβατηρίων, τελωνειακών ελέγχων, θεώρησης, μετανάστευσης και από οποιαδήποτε μορφή ελέγχου της μετανάστευσης εντός του εδάφους της Δημοκρατίας της Ινδονησίας.

                     γ)

                     Το προσωπικό της ΑΜΜ απαλλάσσεται από τους κανονισμούς της Δημοκρατίας της Ινδονησίας που διέπουν την εγγραφή και τον έλεγχο των αλλοδαπών, αλλά δεν θεωρείται ότι αποκτά οιοδήποτε δικαίωμα μόνιμης διαμονής ή κατοικίας στο έδαφος της Δημοκρατίας της Ινδονησίας.

                     δ)

                     Τα περιουσιακά στοιχεία και τα μεταφορικά μέσα της AMM που εισέρχονται, διέρχονται ή εξέρχονται από το έδαφος της Δημοκρατίας της Ινδονησίας και προορίζονται για τη στήριξη της ΑΜΜ, απαλλάσσονται από την υποβολή καταλόγων ή άλλων τελωνειακών εγγράφων, καθώς και από οιαδήποτε επιθεώρηση, εκτός εάν υπάρχουν σοβαρές υπόνοιες ότι περιέχουν είδη που απαγορεύονται από το νόμο ή τα οποία υπόκεινται σε καραντίνα βάσει των κανονισμών της Δημοκρατίας της Ινδονησίας. Στην περίπτωση αυτή οι έλεγχοι διεξάγονται μόνο παρουσία του εξουσιοδοτημένου εκπροσώπου της ΑΜΜ.

                     ε)

                     Το προσωπικό της ΑΜΜ δύναται να οδηγεί μηχανοκίνητα οχήματα και να χειρίζεται πλοία και αεροσκάφη, υπό τον όρο ότι έχει ισχύουσα εθνική, ή διεθνή άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση. Η κυβέρνηση της Ινδονησίας αποδέχεται ως έγκυρες, χωρίς φόρο ή τέλος, τις άδειες ή τα πιστοποιητικά.

                     στ)

                     Τα οχήματα και αεροσκάφη που χρησιμοποιούνται για τους σκοπούς της αποστολής δεν υπόκεινται στις τοπικές απαιτήσεις έκδοσης άδειας ή καταχώρησης. Τα συναφή διεθνή πρότυπα και κανονισμοί σχετικά με τη διέλευση υπεράνω εθνικών εναέριων χώρων, την προσγείωση και τον έλεγχο εναέριας κυκλοφορίας εξακολουθούν να ισχύουν. Εάν είναι απαραίτητο, θα συναφθούν εκτελεστικές ρυθμίσεις σύμφωνα με το τμήμα 19.

                     ζ)

                     H AMM και το προσωπικό της, καθώς και τα οχήματα, αεροσκάφη ή άλλα μεταφορικά μέσα, ο εξοπλισμός και οι προμήθειές τους, μπορούν να κυκλοφορούν ελεύθερα και απεριόριστα σε ολόκληρο το έδαφος της επαρχίας Νανγκρόε Ατσέ Νταρουσσαλάμ και τα λοιπά τμήματα του εδάφους της Δημοκρατίας της Ινδονησίας που υπόκεινται στους νόμους και τους κανόνες της Ινδονησίας σχετικά με ζώνες όπου η είσοδος απαγορεύεται ή περιορίζεται για λόγους εθνικής ασφάλειας.

                     η)

                     Για τους σκοπούς της αποστολής, το προσωπικό της ΑΜΜ και το τοπικό προσωπικό που απασχολείται από την ΑΜΜ, όταν ταξιδεύει στο πλαίσιο των επισήμων καθηκόντων του, μπορεί να χρησιμοποιεί οδούς, γέφυρες, πορθμεία, αερολιμένες και λιμένες χωρίς καταβολή δασμών, τελών, διοδίων, φόρων ή άλλων επιβαρύνσεων, εκτός για υπηρεσίες που παρέχονται από τον ιδιωτικό τομέα. Η ΑΜΜ δεν απαλλάσσεται από τις εύλογες επιβαρύνσεις, για ζητούμενες και παρεχόμενες υπηρεσίες υπό τους ιδίους όρους με εκείνους που προβλέπονται για το προσωπικό της Δημοκρατίας της Ινδονησίας.

                5.   Προνόμια και ασυλίες που παρέχει η κυβέρνηση της Ινδονησίας στην ΑΜΜ

                     α)

                     Οι εγκαταστάσεις της ΑΜΜ είναι απαραβίαστες. Πρόσωπα ενεργούντα εκ μέρους της κυβέρνησης της Ινδονησίας δεν εισέρχονται σε αυτές χωρίς τη συγκατάθεση του αρχηγού αποστολής.

                     β)

                     Οι εγκαταστάσεις της ΑΜΜ, η επίπλωσή τους και τα λοιπά είδη που βρίσκονται σε αυτές, καθώς και τα μεταφορικά τους μέσα, δεν μπορούν να καταστούν αντικείμενο έρευνας, επίταξης, κατάσχεσης ή εκτελεστικών μέτρων.

                     γ)

                     Η ΑΜΜ και τα περιουσιακά της στοιχεία, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.

                     δ)

                     Τα αρχεία και έγγραφα της ΑΜΜ, συμπεριλαμβανομένης της υποστήριξης πολυμέσων, είτε με συμβατική είτε με ψηφιακή μορφή, είναι απαραβίαστα εν παντί χρόνω και οπουδήποτε βρίσκονται.

                     ε)

                     Η επίσημη αλληλογραφία της ΑΜΜ είναι απαραβίαστη. Ως επίσημη αλληλογραφία νοείται η αλληλογραφία που σχετίζεται με την αποστολή και τις λειτουργίες της.

                     στ)

                     Η κυβέρνηση της Ινδονησίας χορηγεί αφορολόγητη εισαγωγή και εξαγωγή καθώς και απαλλαγή από την εγχώρια φορολογία προϊόντων, περιουσίας, υλικού και εξοπλισμού που εισάγεται ή αποκτάται στη χώρα υποδοχής από ή για την ΑΜΜ σε σχέση με τα επίσημα καθήκοντά της.

                     ζ)

                     Η κυβέρνηση της Ινδονησίας επιτρέπει την είσοδο ειδών για την αποστολή και χορηγεί απαλλαγή από όλους τους τελωνειακούς δασμούς, τέλη, διόδια, φόρους και συναφείς επιβαρύνσεις, εκτός από τα τέλη αποθήκευσης, μεταφοράς και λοιπών παρεχομένων υπηρεσιών.

                6.   Προνόμια και ασυλίες που παρέχει η κυβέρνηση της Ινδονησίας στο προσωπικό της ΑΜΜ

                     α)

                     Το προσωπικό της ΑΜΜ δεν υπόκειται σε ουδεμιάς μορφής σύλληψη ή κράτηση.

                     β)

                     Τα έγγραφα, η αλληλογραφία και η περιουσία του προσωπικού της ΑΜΜ είναι απαραβίαστα, εκτός από την περίπτωση των εκτελεστικών μέτρων τα οποία επιτρέπονται δυνάμει του τμήματος 6 στοιχείο στ).

                     γ)

                     Το προσωπικό της ΑΜΜ χαίρει ασυλίας όσον αφορά την ποινική δικαιοδοσία της Δημοκρατίας της Ινδονησίας υπό οιεσδήποτε συνθήκες. Η ασυλία του προσωπικού της ΑΜΜ όσον αφορά την ποινική δικαιοδοσία μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η εν λόγω άρση της ασυλίας πρέπει πάντοτε να είναι ρητή.

                     δ)

                     Το προσωπικό της ΑΜΜ χαίρει ασυλίας όσον αφορά την αστική και διοικητική δικαιοδοσία της Δημοκρατίας της Ινδονησίας προκειμένου περί προφορικών ή έγγραφων δηλώσεων και οιωνδήποτε πράξεων στις οποίες προέβη κατά την άσκηση των επίσημων καθηκόντων του. Σε περίπτωση που εγείρεται αγωγή για αστική υπόθεση κατά προσωπικού της ΑΜΜ ενώπιον δικαστηρίου της Δημοκρατίας της Ινδονησίας, ενημερώνεται πάραυτα ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του δικαστηρίου, ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της ΑΜΜ κατά την άσκηση των επίσημων καθηκόντων του. Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχιστεί. Η πιστοποίηση από τον Αρχηγό αποστολής και την αρμόδια αρχή του αποστέλλοντος κράτους ή του οργάνου της ΕΕ είναι δεσμευτική για τη δικαιοδοσία της Δημοκρατίας της Ινδονησίας, η οποία δεν μπορεί να την αμφισβητήσει. Μέλος του προσωπικού της ΑΜΜ που έχει εγείρει αγωγή δεν δικαιούται να επικαλεσθεί την κατά τα ανωτέρω ασυλία σχετικά με τυχόν ανταγωγή άμεσα συνδεόμενη με την κύρια αγωγή.

                     ε)

                     Το προσωπικό της ΑΜΜ δεν υποχρεούται να καταθέτει ως μάρτυρας

                     στ)

                     Δεν είναι δυνατή η λήψη εκτελεστικών μέτρων κατά προσωπικού της ΑΜΜ, εκτός από την περίπτωση που ασκείται αγωγή εναντίον του για αστική υπόθεση η οποία δεν συνδέεται με τα επίσημα καθήκοντά του. Τα περιουσιακά στοιχεία του προσωπικού της ΑΜΜ, περί των οποίων ο αρχηγός αποστολής παρέχει πιστοποίηση ότι είναι αναγκαία για την εκπλήρωση των επίσημων καθηκόντων του, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως ή εντολής. Σε αστικές διαδικασίες το προσωπικό της ΑΜΜ δεν υπόκειται σε περιορισμούς της προσωπικής του ελευθερίας ή σε άλλα καταναγκαστικά μέτρα.

                     ζ)

                     Η ασυλία του προσωπικού της ΑΜΜ από τη δικαιοδοσία της Δημοκρατίας της Ινδονησίας δεν το απαλλάσσει από τις δικαιοδοσίες των αντίστοιχων αποστελλόντων κρατών.

                     η)

                     Το προσωπικό της ΑΜΜ, όσον αφορά τις υπηρεσίες που παρέχονται για την ΑΜΜ, εξαιρείται από τις διατάξεις περί κοινωνικής ασφάλισης που ενδέχεται να ισχύουν στη Δημοκρατία της Ινδονησίας.

                     θ)

                     Το προσωπικό της ΑΜΜ εξαιρείται από οιαδήποτε μορφή φορολόγησης, στη Δημοκρατία της Ινδονησίας, του μισθού και των αποζημιώσεων που λαμβάνει από την ΑΜΜ ή από τα αποστέλλοντα κράτη, καθώς και των τυχόν προερχόμενων από πηγές εκτός της κυβέρνησης της Ινδονησίας εσόδων του.

                     ι)

                     Η κυβέρνηση της Ινδονησίας επιτρέπει, σύμφωνα με όποιους νόμους ή κανονισμούς θεσπίσει, την είσοδο και χορηγεί απαλλαγή από όλους τους τελωνειακούς δασμούς, τέλη, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών, για είδη που προορίζονται για προσωπική χρήση του προσωπικού της ΑΜΜ. Η κυβέρνηση της Ινδονησίας επιτρέπει την εξαγωγή των ειδών αυτών. Προκειμένου για αγαθά και υπηρεσίες που αγοράζονται στην εγχώρια αγορά το προσωπικό της ΑΜΜ απαλλάσσεται από τον ΦΠΑ και τους φόρους σύμφωνα με τη νομοθεσία της Δημοκρατίας της Ινδονησίας.

                     ια)

                     Οι προσωπικές αποσκευές του προσωπικού της ΑΜΜ δεν υπόκεινται σε ελέγχους, εκτός εάν υπάρχουν σοβαρές υπόνοιες ότι περιέχουν είδη τα οποία δεν προορίζονται για προσωπική χρήση από το προσωπικό της ΑΜΜ, ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε καραντίνα βάσει των κανονισμών της Δημοκρατίας της Ινδονησίας. Στην περίπτωση αυτή οι έλεγχοι διεξάγονται μόνο παρουσία του ενδιαφερομένου προσωπικού της ΑΜΜ ή εξουσιοδοτημένου εκπροσώπου της ΑΜΜ.

                7.   Προσωπικό απασχολούμενο σε τοπικό επίπεδο
         Το προσωπικό που απασχολείται σε τοπικό επίπεδο που είναι υπήκοοι της χώρας υποδοχής ή μονίμως διαμένοντες σε αυτήν χαίρει μόνο των προνομίων και των ασυλιών που αποφασίζει η Δημοκρατία της Ινδονησίας. Εντούτοις, η Δημοκρατία της Ινδονησίας πρέπει να ασκεί τη δικαιοδοσία της επί των εν λόγω προσώπων κατά τρόπον ώστε να μην παρεμβαίνει αδικαιολόγητα στην εκτέλεση της αποστολής.
          8.   Ποινική δικαιοδοσία
         Οι αρμόδιες αρχές αποστέλλοντος κράτους έχουν το δικαίωμα να ασκούν στο έδαφος της χώρας υποδοχής τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί του προσωπικού της σύμφωνα με το σχετικό δίκαιο του αποστέλλοντος κράτους.
          9.   Ασφάλεια

                     α)

                     Η κυβέρνηση της Ινδονησίας, μέσω των δυνατοτήτων της, αναλαμβάνει πλήρη ευθύνη για την ασφάλεια του προσωπικού της ΑΜΜ.

                     β)

                     Προς το σκοπό αυτόν, η κυβέρνηση της Ινδονησίας λαμβάνει όλα τα απαραίτητα μέτρα για την προστασία και την ασφάλεια της ΑΜΜ και του προσωπικού της ΑΜΜ. Οποιεσδήποτε ειδικές διατάξεις που προτείνει η κυβέρνηση της Ινδονησίας, αποτελούν αντικείμενο συμφωνίας με τον Αρχηγό αποστολής πριν εφαρμοσθούν.

                     γ)

                     Την υγειονομική εκκένωση όσον αφορά το προσωπικό της AMM μπορούν να αναλάβουν ιδιωτικοί ανάδοχοι από μείζονα αεροδρόμια· ωστόσο, οι δυνάμεις ασφάλειας της κυβέρνησης της Ινδονησίας είναι αρμόδιες για την υγειονομική εκκένωση από τις θέσεις ανάπτυξης στην επαρχία Νανγκρόε Ατσέ Νταρουσσαλάμ σε μείζονα αεροδρόμια. Σε καταστάσεις επείγουσας ανάγκης, ο ανάδοχος της AMM μπορεί να εκτελέσει τα καθήκοντά του όσον αφορά την υγειονομική εκκένωση από τις θέσεις ανάπτυξης στα μείζονα αεροδρόμια αφού προηγηθεί ενημέρωση των αρχών της κυβέρνησης της Ινδονησίας. Ιατρικό προσωπικό της κυβέρνησης της Ινδονησίας μπορεί να συνοδεύσει τη διαδικασία εκκένωσης.

               10.   Περιβολή
         Το προσωπικό της AMM φέρει πολιτική περιβολή με διακριτικό σήμα της AMM, σύμφωνα με κανόνες τους οποίους εκδίδει ο αρχηγός αποστολής.
         11.   Συνεργασία και πρόσβαση σε πληροφορίες και τα μέσα ενημέρωσης

                     α)

                     Η κυβέρνηση της Ινδονησίας παρέχει πλήρη συνεργασία και υποστήριξη στην ΑΜΜ και στο προσωπικό της ΑΜΜ.

                     β)

                     Εφόσον ζητηθεί και είναι απαραίτητο για την εκπλήρωση της ΑΜΜ, η χώρα υποδοχής παρέχει στο προσωπικό της ΑΜΜ πραγματική πρόσβαση σε:

                                 —

                                 κτίρια, εγκαταστάσεις, χώρους και επίσημα οχήματα υπό τον έλεγχο της χώρας υποδοχής,

                                 —

                                 έγγραφα, υλικό και πληροφορίες υπό τον έλεγχό της.

                           Εφόσον απαιτείται, συνάπτονται συμπληρωματικές ρυθμίσεις, όπως αναφέρεται στο τμήμα 19.

                     γ)

                     Ο αρχηγός αποστολής και η κυβέρνηση της Ινδονησίας πραγματοποιούν τακτικές διαβουλεύσεις και λαμβάνουν κατάλληλα μέτρα για την εξασφάλιση στενών και αμοιβαίων επαφών σε κάθε κατάλληλο επίπεδο. Η κυβέρνηση της Ινδονησίας μπορεί να διορίζει αξιωματικό σύνδεσμο στην ΑΜΜ.

                     δ)

                     Ο αρχηγός αποστολής έχει ελεύθερη πρόσβαση στους τοπικούς, εθνικούς και διεθνείς εκπροσώπους των μέσων ενημέρωσης ώστε να εκφράζει ελεύθερα τις απόψεις του σε σχέση με τις δραστηριότητες της AMM και την ολοκλήρωση της αποστολής. Η ίδια απρόσκοπτη πρόσβαση του Αρχηγού αποστολής ή του εκπροσώπου του χορηγείται και στα μέσα ενημέρωσης.

                     ε)

                     Ο αρχηγός αποστολής έχει το δικαίωμα να χρησιμοποιεί τα διαθέσιμα ραδιοτηλεοπτικά συστήματα και οργανισμούς και να έχει πρόσβαση σε αυτά ή/και να παράγει και να διανέμει το μήνυμά του με οικεία μέσα προκειμένου να ενημερώνει το ενδιαφερόμενο κοινό της επαρχίας Νανγκρόε Ατσέ Νταρουσσαλάμ εντός των ορίων της αποστολής του, στα πλαίσια διακανονισμών με τους σχετικούς φορείς ραδιοτηλεοπτικών εκπομπών και μέσων ενημέρωσης.

                     στ)

                     Η ΑΜΜ διαθέτει νομική ικανότητα βάσει των ινδονησιακών νόμων και κανονισμών για την ουσιαστική εκπλήρωση της εντολής της, ειδικότερα η ΑΜΜ έχει τη δυνατότητα να ανοίγει τραπεζικούς λογαριασμούς και να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.

               12.   Υποστήριξη της κυβέρνησης της Ινδονησίας και συμβάσεις

                     α)

                     Η κυβέρνηση της Ινδονησίας συμφωνεί, εφόσον της ζητηθεί, να επικουρήσει την ΑΜΜ στην εξεύρεση κατάλληλων εγκαταστάσεων.

                     β)

                     Η κυβέρνηση της Ινδονησίας παρέχει δωρεάν, εφόσον ζητηθούν και είναι διαθέσιμες, ιδιόκτητες εγκαταστάσεις της κυβέρνησης της Ινδονησίας, εφόσον αυτές ζητηθούν για τη διεξαγωγή των διοικητικών και επιχειρησιακών δραστηριοτήτων της ΑΜΜ.

                     γ)

                     Στα πλαίσια των μέσων και των δυνατοτήτων της, η κυβέρνηση της Ινδονησίας συμβάλλει στην προετοιμασία, την εγκατάσταση, την εκτέλεση και την υποστήριξη της αποστολής, συμπεριλαμβανομένων συστεγαζόμενων εγκαταστάσεων και εξοπλισμού για εμπειρογνώμονες της ΑΜΜ.

                     δ)

                     Η βοήθεια και η υποστήριξη της αποστολής από την κυβέρνηση της Ινδονησίας παρέχεται υπό τους ίδιους όρους που ισχύουν για τη βοήθεια και την υποστήριξη στο προσωπικό της κυβέρνησης της Ινδονησίας.

                     ε)

                     Το δίκαιο που διέπει τις συμβάσεις που έχουν συναφθεί από την ΑΜΜ στη Δημοκρατία της Ινδονησίας καθορίζεται από τις σχετικές συμβάσεις.

               13.   Αλλαγές στις εγκαταστάσεις

                     α)

                     Η ΑΜΜ εξουσιοδοτείται να κατασκευάζει, να μετατρέπει ή να τροποποιεί τις εγκαταστάσεις ανάλογα με τις επιχειρησιακές της ανάγκες, σε συνεννόηση με τις αρμόδιες ινδονησιακές αρχές. Κάθε αντίρρηση εκ μέρους των αρμόδιων ινδονησιακών αρχών κοινοποιείται στην AMM χωρίς καθυστέρηση.

                     β)

                     Η κυβέρνηση της Ινδονησίας δεν ζητά αποζημίωση από την ΑΜΜ για τις εν λόγω κατασκευές, μετατροπές ή τροποποιήσεις.

               14.   Θανόν προσωπικό της ΑΜΜ

                     α)

                     Ο αρχηγός αποστολής έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της ΑΜΜ, καθώς και των προσωπικών τους περιουσιακών στοιχείων.

                     β)

                     Δεν διενεργείται νεκροψία επί των θανόντων μελών της ΑΜΜ χωρίς τη συγκατάθεση του οικείου κράτους και την παρουσία εκπροσώπου της ΑΜΜ ή/και του οικείου κράτους.

                     γ)

                     Η κυβέρνηση της Ινδονησίας και η ΑΜΜ συνεργάζονται στον μέγιστο βαθμό με σκοπό τον έγκαιρο επαναπατρισμό του θανόντος προσωπικού της ΑΜΜ.

               15.   Επικοινωνίες

                     α)

                     Η ΑΜΜ έχει το δικαίωμα να χρησιμοποιεί τον εξοπλισμό που είναι απαραίτητος για την εκπλήρωση της εντολής της, όπως χάρτες και όργανα ναυσιπλοΐας, όργανα παρατήρησης, φωτογραφικές μηχανές, συσκευές μαγνητοσκόπησης και άλλο σχετικό εξοπλισμό ανάλογα με την περίπτωση.

                     β)

                     Η ΑΜΜ μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα. Συνεννοείται με τις αρμόδιες αρχές της κυβέρνησης της Ινδονησίας σχετικά με τη χρησιμοποίηση των κατάλληλων συχνοτήτων προκειμένου να μην υπάρχουν προβλήματα. Η πρόσβαση στο φάσμα συχνοτήτων παρέχεται άνευ επιβαρύνσεων από την κυβέρνηση της Ινδονησίας.

                     γ)

                     Η ΑΜΜ έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, συσκευής φαξ και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της ΑΜΜ, συμπεριλαμβανομένης της τοποθέτησης καλωδίων και επίγειων γραμμών για το σκοπό της επιχείρησης, σε συνεννόηση με τις ινδονησιακές αρχές.

                     δ)

                     Η ΑΜΜ μπορεί να λαμβάνει, στις εγκαταστάσεις της, τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται ή απευθύνεται στην ΑΜΜ ή/και στο προσωπικό της.

               16.   Αξιώσεις για θάνατο, τραυματισμό, ζημία ή απώλεια

                     α)

                     Η κυβέρνηση της Ινδονησίας, τα αποστέλλοντα κράτη, η AMM και το προσωπικό της ΑΜΜ δεν θεωρούνται υπεύθυνοι για τυχόν ζημιές ή απώλειες μη στρατιωτικών ή κρατικών περιουσιακών στοιχείων που άπτονται των επιχειρησιακών αναγκών ή προκαλούνται από δραστηριότητες που συνδέονται με ταραχές ή την προστασία της ΑΜΜ.

                     β)

                     Με σκοπό την επίτευξη φιλικού διακανονισμού, οι αξιώσεις για ζημιές ή απώλειες μη στρατιωτικών ή κρατικών περιουσιακών στοιχείων που δεν περιλαμβάνονται στην παράγραφο 1, καθώς και οι αξιώσεις για το θάνατο ή τον τραυματισμό προσώπων και για ζημιές ή απώλειες περιουσιακών στοιχείων της ΑΜΜ, κοινοποιούνται στην ΑΜΜ μέσω των αρμόδιων αρχών της κυβέρνησης της Ινδονησίας, όσον αφορά ζημίες που υπέστησαν νομικά ή φυσικά πρόσωπα της Δημοκρατίας της Ινδονησίας, ή στις αρμόδιες αρχές της Δημοκρατίας της Ινδονησίας, όσον αφορά ζημίες που υπέστησαν η ΑΜΜ και το προσωπικό της. Οι αξιώσεις είναι δυνατόν να αφορούν θέματα που αφορούν συμβατική ή και εξωσυμβατική ευθύνη.

                     γ)

                     Εφόσον δεν μπορεί να υπάρξει φιλικός διακανονισμός, η αξίωση υποβάλλεται σε επιτροπή αποζημιώσεων αποτελούμενη, σε ισομερή βάση, από εκπροσώπους της ΑΜΜ και εκπροσώπους της κυβέρνησης της Ινδονησίας. Η διευθέτηση των αξιώσεων επιτυγχάνεται με κοινή συμφωνία.

               17.   Σύνδεσμος και διαφορές

                     α)

                     Κάθε ζήτημα που προκύπτει από την εφαρμογή των διατάξεων της παρούσας εξετάζεται από εκπροσώπους της ΑΜΜ και των αρμόδιων αρχών της κυβέρνησης της Ινδονησίας.

                     β)

                     Εν απουσία πρότερης διευθέτησης, οι διαφορές επί της ερμηνείας ή της εφαρμογής των διατάξεων της παρούσας διευθετούνται αποκλειστικά με διπλωματικά μέσα.

               18.   Άλλες διατάξεις

                     α)

                     Στις περιπτώσεις που οι παρούσες διατάξεις αναφέρονται στα προνόμια, στις ασυλίες και στα δικαιώματα της ΑΜΜ και του προσωπικού της ΑΜΜ, η κυβέρνηση της Ινδονησίας φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της κυβέρνησης της Ινδονησίας.

                     β)

                     Κανένα στοιχείο στις παρούσες διατάξεις δεν προορίζεται ούτε ερμηνεύεται ως παρέκκλιση από οιοδήποτε δικαίωμα που ενδέχεται να έχει οιοδήποτε αποστέλλον κράτος.

               19.   Εκτελεστικές διατάξεις
         Για την εφαρμογή των διατάξεων της παρούσας, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συνάπτονται μεταξύ του Αρχηγού αποστολής και των διοικητικών αρχών της κυβέρνησης της Ινδονησίας.
      »
   Έχω την τιμή να επιβεβαιώσω, εξ ονόματος της Ευρωπαϊκής Ένωσης, ότι η Ευρωπαϊκή Ένωση αποδέχεται το περιεχόμενο της επιστολής σας και των παραρτημάτων της και ότι η επιστολή σας και τα παραρτήματά της, μαζί με την παρούσα απάντηση, συνιστούν νομικώς δεσμευτική νομική πράξη, σύμφωνα με την πρότασή σας. Όπως αναφέρεται στην επιστολή σας, η παρούσα νομική πράξη αρχίζει να ισχύει την ημέρα της υπογραφή της παρούσας επιστολής. Δράττομαι της ευκαιρίας για να ευχαριστήσω την κυβέρνηση της Ινδονησίας για τη συμφωνία της να εφαρμόσει προσωρινά την παρούσα νομική πράξη από τις 15 Σεπτεμβρίου 2005.
   Θα σας παρακαλούσα να γνωρίσετε την παραλαβή της παρούσας επιστολής.
   (Τύπος ευγενείας)

      Javier SOLANA

      c.c: Dr. N. Hassan Wirajuda
      Υπουργός εξωτερικών υποθέσεων


Avis juridique important

|

31999D0754

1999/754/ΕΚ: Απόφαση του Συμβουλίου, της 12ης Νοεμβρίου 1999, για το διορισμό ενός μέλους της Επιτροπής των Περιφερειών

Επίσημη Εφημερίδα αριθ. L 300 της 23/11/1999 σ. 0022 - 0022

ΑΠΟΦΑΣΗ ΤΟΥ ΣΥΜΒΟΥΛΙΟΥτης 12ης Νοεμβρίου 1999για το διορισμό ενός μέλους της Επιτροπής των Περιφερειών(1999/754/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,τις αποφάσεις του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών λόγω του θανάτου του κ. Édouard Juncker, μέλους από το Λουξεμβούργο, ο οποίος γνωστοποιήθηκε στο Συμβούλιο στις 15 Ιουνίου 1999,έχοντας υπόψη την πρόταση της κυβέρνησης του Λουξεμβούργου,ΑΠΟΦΑΣΙΖΕΙ:Άρθρο μόνοΔιορίζεται ο κ. Nico Loes ως αναπληρωματικό μέλος της Επιτροπής των Περιφερειών σε αντικατάσταση του κ. Édouard Juncker για το υπόλοιπο της θητείας του, δηλαδή μέχρι τις 25 Ιανουαρίου 2002.Βρυξέλλες, 12 Νοεμβρίου 1999.Για το ΣυμβούλιοΟ ΠρόεδροςS. MÖNKÄRE(1) ΕΕ L 28 της 4.2.1998, σ. 19.


title: ΑΠΟΦΑΣΗ ΑΡΙΘ 848/2004/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΤΗΣ 29ΗΣ ΑΠΡΙΛΊΟΥ 2004 ΓΙΑ ΤΗ ΘΈΣΓΠΣΗ ΠΡΟΓΡΆΜΜΑΤΟΣ ΚΟΙΝΟΤΙΚΉΣ ΔΡΆΣΗΣ ΓΙΑ ΤΗΝ ΠΡΟΏΘΗΣΗ ΟΡΓΑΝΏΣΕΩΝ ΠΟΥ ΔΡΑΣΤΗΡΙΟΠΟΙΟΎΝΤΑΙ ΣΕ ΕΥΡΩΠΑΪΚΌ ΕΠΊΠΕΔΟ ΣΤΟΝ ΤΟΜΈΑ ΤΗΣ ΙΣΌΤΗΤΑΣ ΜΕΤΑΞΎ ΑΝΔΡΏΝ ΚΑΙ ΓΥΝΑΙΚΏΝ

text:
30.4.2004         EL Επίσηµη Εφηµερίδα της Ευρωπαϊκής Ένωσης                       L 157/ 18
_______________________________________________________________________________
           ΑΠΟΦΑΣΗ αριθ 848/2004/EK ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                  ΚΑΙ ΤΟΥ ΣΥΜΒΟΥΛΙΟΥ
                                    της 29ης Απριλίου 2004
         για τη θέσπιση προγράµµατος κοινοτικής δράσης για την προώθηση οργανώσεων
                  που δραστηριοποιούνται σε ευρωπαϊκό επίπεδο στον τοµέα της
                              ισότητας µεταξύ ανδρών και γυναικών
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 13, παράγραφος 2,
την πρόταση της Επιτροπής,
τη γνώµη της Ευρωπαϊκής Οικονοµικής και Κοινωνικής Επιτροπής 1,
Αποφασίζοντας σύµφωνα µε τη διαδικασία του άρθρου 251 της Συνθήκης2,
1
      ΕΕ C 80, 30.3.2004, σ. 115.
2
      Γνώµη του Ευρωπαϊκού Κοινοβουλίου της 20ής Νοεµβρίου 2003 (δεν έχει ακόµα
      δηµοσιευθεί στην Επίσηµη Εφηµερίδα), κοινή θέση του Συµβουλίου της 6ης Φεβρουαρίου
      2004 (ΕΕ C 95 Ε, 20.4.2004, σ. 1), θέση του Ευρωπαϊκού Κοινοβουλίου της 30ής Μαρτίου
      2004 (δεν έχει ακόµα δηµοσιευθεί στην Επίσηµη Εφηµερίδα) και απόφαση του Συµβουλίου
      της 20ής Απριλίου 2004.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 19
_______________________________________________________________________________
Εκτιµώντας τα εξής:
(1)   Η αρχή της ισότητας µεταξύ ανδρών και γυναικών αποτελεί θεµελιώδη αρχή του κοινοτικού
      δικαίου, που καθορίζεται στο άρθρο 2 και στο άρθρο 3, παράγραφος 2 της Συνθήκης και έχει
      διασαφηνισθεί από τη νοµολογία του ∆ικαστηρίου των Ευρωπαϊκών Κοινοτήτων. Σύµφωνα
      µε τη Συνθήκη, η ισότητα µεταξύ ανδρών και γυναικών αποτελεί ένα από τα ιδιαίτερα
      καθήκοντα και στόχους της Κοινότητας, η οποία έχει την υποχρέωση να την προωθεί σε όλα
      τα πεδία κοινοτικής δράσης.
(2)   Το άρθρο 13, παράγραφος 1 της Συνθήκης εξουσιοδοτεί το Συµβούλιο να αναλάβει
      κατάλληλη δράση για την καταπολέµηση όλων των διακρίσεων λόγω, µεταξύ άλλων, φύλου.
      ∆υνάµει του άρθρου 13, παράγραφος 2, όταν το Συµβούλιο θεσπίζει κοινοτικά µέτρα
      ενθάρρυνσης, εκτός από την εναρµόνιση των νοµοθετικών και κανονιστικών διατάξεων των
      κρατών µελών, προς υποστήριξη των δράσεων των κρατών µελών οι οποίες αναλαµβάνονται
      για να συµβάλλουν στην υλοποίηση του στόχου αυτού, αποφασίζει σύµφωνα µε τη
      διαδικασία που αναφέρεται στο άρθρο 251 της Συνθήκης.
(3)   Το άρθρο 21 του Χάρτη των Θεµελιωδών ∆ικαιωµάτων της Ευρωπαϊκής Ένωσης απαγορεύει
      κάθε διάκριση λόγω φύλου, ενώ το άρθρο 23 θεσπίζει την αρχή της ισότητας µεταξύ ανδρών
      και γυναικών σε όλους τους τοµείς.
(4)   Η εµπειρία της δράσης σε κοινοτικό επίπεδο κατέδειξε ότι η προαγωγή της ισότητας των
      φύλων απαιτεί, στην πράξη, ένα συνδυασµό µέτρων, και ιδίως νοµοθετικών πράξεων και
      πρακτικών δράσεων που αλληλοενισχύονται.
(5)   Η Λευκή Βίβλος της Επιτροπής για την Ευρωπαϊκή ∆ιακυβέρνηση τονίζει τη συµµετοχή των
      πολιτών στη χάραξη και εφαρµογή των πολιτικών, της συµµετοχής της κοινωνίας των
      πολιτών και των οργανώσεων που την απαρτίζουν και την πιο αποτελεσµατική και διάφανη
      διαβούλευση των ενδιαφεροµένων µερών.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 157/ 20
_______________________________________________________________________________
(6)   Η Τέταρτη Παγκόσµια ∆ιάσκεψη για τις Γυναίκες που έγινε στο Πεκίνο ενέκρινε, στις
      15 Σεπτεµβρίου 1995, διακήρυξη και πλατφόρµα δράσης που καλούν τις κυβερνήσεις, τη
      διεθνή κοινότητα και την κοινωνία των πολιτών να λάβουν στρατηγικά µέτρα για την
      εξάλειψη των διακρίσεων έναντι των γυναικών καθώς και των εµποδίων στην ισότητα των
      φύλων.
(7)   Το Συµβούλιο, µε την απόφαση 2001/51/ΕΚ1, θέσπισε ένα πρόγραµµα κοινής δράσης
      σχετικά µε την κοινοτική στρατηγική για την ισότητα µεταξύ γυναικών και ανδρών. Οι
      δράσεις αυτές θα πρέπει να συµπληρωθούν από µέτρα υποστήριξης στους σχετικούς τοµείς.
(8)   Οι θέσεις του προϋπολογισµού Α-3037 (αριθ. ΑΒΒ 040501) και Α-3046 (αριθ. ΑΒΒ 040503)
      του γενικού προϋπολογισµού της Ευρωπαϊκής Ένωσης για το έτος 2003 και για τα
      προηγούµενα έτη προορίζονταν για την υποστήριξη του Ευρωπαϊκού Λόµπι Γυναικών και
      των γυναικείων οργανώσεων που εργάζονται για την προώθηση της ισότητας µεταξύ ανδρών
      και γυναικών.
(9)   Ο κανονισµός (ΕΚ, Ευρατόµ) αριθ. 1605/2002 του Συµβουλίου, της 25ης Ιουνίου 2002, για
      τη θέσπιση του δηµοσιονοµικού κανονισµού που εφαρµόζεται στον γενικό προϋπολογισµό
      των Ευρωπαϊκών Κοινοτήτων2, στο εξής καλούµενος «δηµοσιονοµικός κανονισµός», απαιτεί
      να θεσπισθεί βασική νοµική πράξη για την κάλυψη των υφιστάµενων µέτρων υποστήριξης, η
      οποία να ευθυγραµµίζεται προς τις διατάξεις του.
(10) Οι δραστηριότητες ορισµένων οργανώσεων συµβάλλουν στην προώθηση της ισότητας των
      φύλων, ιδίως στην περίπτωση των κοινοτικών µέτρων που απευθύνονται ειδικά στις γυναίκες.
1
      ΕΕ L 17, 19.1.2001, σ. 22.
2
      ΕΕ L 248, 16.9.2002, σ. 1.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 21
_______________________________________________________________________________
(11) Ειδικότερα, το Ευρωπαϊκό Λόµπι Γυναικών, το οποίο περιλαµβάνει τις περισσότερες
      γυναικείες οργανώσεις που υπάρχουν στα δεκαπέντε κράτη µέλη και το οποίο αριθµεί
      περισσότερα από τρεις χιλιάδες µέλη, διαδραµατίζει πρωταρχικό ρόλο όσον αφορά την
      προώθηση, την παρακολούθηση και τη διάδοση των κοινοτικών µέτρων που απευθύνονται
      στις γυναίκες και αποσκοπούν στην επίτευξη της ισότητας µεταξύ ανδρών και γυναικών. Η
      δράση του εντάσσεται σε µια προοπτική γενικού ευρωπαϊκού ενδιαφέροντος.
(12) Εποµένως, θα πρέπει να εγκριθεί ένα διαρθρωµένο πρόγραµµα µε σκοπό την οικονοµική
      υποστήριξη των οργανώσεων αυτών, µε τη µορφή επιδότησης λειτουργίας για
      δραστηριότητες µε στόχους γενικού ευρωπαϊκού ενδιαφέροντος στον τοµέα της ισότητας των
      φύλων ή ενός στόχου ο οποίος εντάσσεται στο πλαίσιο της πολιτικής της Ευρωπαϊκής
      Ένωσης στον τοµέα αυτόν και µε τη µορφή επιδοτήσεων για δράση.
(13) Το παρόν πρόγραµµα προσφέρει ευρεία γεωγραφική κάλυψη λόγω του ότι η νέα Συνθήκη
      Προσχώρησης υπεγράφη στις 16 Απριλίου 2003 και του ότι η Συµφωνία για τον Ευρωπαϊκό
      Οικονοµικό Χώρο (Συµφωνία ΕΟΧ) προβλέπει αυξηµένη συνεργασία στον τοµέα της
      ισότητας των φύλων, µεταξύ της Ευρωπαϊκής Κοινότητας και των κρατών µελών της,
      αφενός, και των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ), αφετέρου.
      Στη Συµφωνία ΕΟΧ καθορίζονται οι διαδικασίες συµµετοχής των κρατών της ΕΖΕΣ, που
      αποτελούν µέρος της Συµφωνίας ΕΟΧ, στα κοινοτικά προγράµµατα του τοµέα αυτού.
      Εξάλλου, θα πρέπει να προβλεφθεί η δυνατότητα συµµετοχής της Ρουµανίας και της
      Βουλγαρίας στο παρόν πρόγραµµα, σύµφωνα µε τους όρους που καθορίζονται στις
      Ευρωπαϊκές Συµφωνίες, στα πρόσθετα πρωτόκολλά τους και στις αποφάσεις των αντίστοιχων
      Συµβουλίων Σύνδεσης, και της Τουρκίας, σύµφωνα µε τους όρους που καθορίζονται στη
      Συµφωνία-πλαίσιο µεταξύ της Ευρωπαϊκής Κοινότητας και της ∆ηµοκρατίας της Τουρκίας,
      µε την οποία θεσπίζονται οι γενικές αρχές για τη συµµετοχή της ∆ηµοκρατίας της Τουρκίας
      στα κοινοτικά προγράµµατα1.
1
      ΕΕ L 61, 2.3.2002, σ. 29.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 22
_______________________________________________________________________________
(14) Κατά τον καθορισµό των διαδικασιών χορήγησης τέτοιας ενίσχυσης, θα πρέπει να
      λαµβάνεται υπόψη ο ιδιαίτερος χαρακτήρας των οργανώσεων που δραστηριοποιούνται σε
      ευρωπαϊκό επίπεδο στον τοµέα της προώθησης της ισότητας µεταξύ ανδρών και γυναικών.
(15) Η παρούσα απόφαση καθορίζει, για όλη τη διάρκεια του προγράµµατος, ένα χρηµατοδοτικό
      πλαίσιο που αποτελεί την προνοµιακή αναφορά, κατά την έννοια του σηµείου 33 της
      διοργανικής συµφωνίας, της 6ης Μαΐου του 1999, µεταξύ του Ευρωπαϊκού Κοινοβουλίου,
      του Συµβουλίου και της Επιτροπής για τη δηµοσιονοµική πειθαρχία και τη βελτίωση της
      διαδικασίας του προϋπολογισµού1, για την αρµόδια επί του προϋπολογισµού αρχή µέσα στα
      πλαίσια της ετήσιας διαδικασίας του προϋπολογισµού.
(16) Η κοινή δήλωση του Ευρωπαϊκού Κοινοβουλίου, του Συµβουλίου και της Επιτροπής, της
      24ης Νοεµβρίου 2003, σχετικά µε τις βασικές πράξεις για τις επιδοτήσεις, προβλέπει, κατ’
      εξαίρεσιν, την εισαγωγή στο παρόν πρόγραµµα µεταβατικών ρητρών για την περίοδο
      επιλεξιµότητας της δαπάνης,
ΑΠΟΦΑΣΙΖΟΥΝ:
                                            Άρθρο 1
                                    Στόχος του προγράµµατος
1.    Η παρούσα απόφαση θεσπίζει πρόγραµµα κοινοτικής δράσης (εφεξής: «το πρόγραµµα»),για
την προώθηση οργανώσεων που δραστηριοποιούνται σε ευρωπαϊκό επίπεδο στον τοµέα της
ισότητας µεταξύ ανδρών και γυναικών.
1
      ΕΕ C 172, 18.6.1999, σ. 1. Συµφωνία η οποία τροποποιήθηκε µε την απόφαση 2003/429/ΕΚ
      του Ευρωπαϊκού Κοινοβουλίου και του Συµβουλίου (ΕΕ L 147, 14.6.2003, σ. 25).
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                            L 157/ 23
_______________________________________________________________________________
2.    Ο γενικός στόχος του προγράµµατος είναι η υποστήριξη των δραστηριοτήτων τέτοιων
οργανώσεων, το µόνιµο πρόγραµµα εργασίας ή µια συγκεκριµένη δράση των οποίων εξυπηρετεί
στόχο γενικού ευρωπαϊκού ενδιαφέροντος στον τοµέα της ισότητας µεταξύ ανδρών και γυναικών ή
επιδιώκει στόχο ο οποίος εντάσσεται στο πλαίσιο της πολιτικής της Ευρωπαϊκής Ένωσης στον
τοµέα αυτόν.
3.    Το πρόγραµµα αρχίζει την 1η Ιανουαρίου 2004 και λήγει στις 31 ∆εκεµβρίου 2005.
                                              Άρθρο 2
                                     Πρόσβαση στο πρόγραµµα
1.    Για να είναι επιλέξιµη για επιδότηση, µία οργάνωση που δραστηριοποιείται σε ευρωπαϊκό
επίπεδο στον τοµέα της ισότητας µεταξύ γυναικών και ανδρών, πρέπει να πληροί τις διατάξεις του
Παραρτήµατος και οι δραστηριότητές της πρέπει:
α)    να συµβάλλουν στην ανάπτυξη και στην εφαρµογή κοινοτικών δράσεων για την προώθηση
      της ισότητας µεταξύ ανδρών και γυναικών·
β)    να συµφωνούν µε τις αρχές στις οποίες βασίζεται, και µε τις νοµικές διατάξεις από τις οποίες
      διέπεται, η κοινοτική δράση στον τοµέα της πολιτικής για την ισότητα µεταξύ ανδρών και
      γυναικών·
γ)    να έχουν διεθνική διάσταση.
2.    Η εν λόγω οργάνωση πρέπει να έχει συσταθεί νοµικά περισσότερο από ένα χρόνο πριν και να
ενεργεί µόνη της ή µε τη µορφή διαφόρων συντονιστικών ενώσεων.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 24
_______________________________________________________________________________
                                             Άρθρο 3
                                     Συµµετοχή τρίτων χωρών
Εκτός από τις οργανώσεις που είναι εγκατεστηµένες στα κράτη µέλη, η συµµετοχή στο πρόγραµµα
είναι ανοικτή και σε οργανώσεις που δραστηριοποιούνται σε ευρωπαϊκό επίπεδο στον τοµέα της
ισότητας µεταξύ ανδρών και γυναικών που είναι εγκατεστηµένες:
α)    στα προσχωρούντα κράτη που υπέγραψαν τη Συνθήκη Προσχώρησης στις 16 Απριλίου 2003·
β)    στις χώρες ΕΖΕΣ / ΕΟΧ, σύµφωνα µε τους όρους που προσδιορίζονται στη Συµφωνία ΕΟΧ·
γ)    στη Ρουµανία και στη Βουλγαρία, εφόσον οι όροι της συµµετοχής τους καθορισθούν
      σύµφωνα µε τις Ευρωπαϊκές Συµφωνίες, τα πρόσθετα πρωτόκολλά τους και τις αποφάσεις
      των αντίστοιχων Συµβουλίων Σύνδεσης·
δ)    στην Τουρκία, εφόσον οι όροι της συµµετοχής της καθορισθούν σύµφωνα µε τη
      Συµφωνία-πλαίσιο µεταξύ της Ευρωπαϊκής Κοινότητας και της ∆ηµοκρατίας της Τουρκίας,
      µε την οποία θεσπίζονται οι γενικές αρχές για τη συµµετοχή της ∆ηµοκρατίας της Τουρκίας
      στα κοινοτικά προγράµµατα.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 25
_______________________________________________________________________________
                                            Άρθρο 4
                                      Επιλογή δικαιούχων
1.    Οι επιδοτήσεις λειτουργίας χορηγούνται απευθείας στους δικαιούχους που αναφέρονται στο
σηµείο 2.1 του Παραρτήµατος.
2.    Η χορήγηση επιδότησης λειτουργίας βάσει ενός µόνιµου προγράµµατος εργασίας ή η
χορήγηση επιδότησης για µια συγκεκριµένη δράση, σε οργάνωση που επιδιώκει στόχο γενικού
ευρωπαϊκού ενδιαφέροντος ο οποίος εντάσσεται στο πλαίσιο της πολιτικής της Ευρωπαϊκής
Ένωσης για την προώθηση της ισότητας µεταξύ ανδρών και γυναικών, πρέπει να πληροί τα γενικά
κριτήρια που καθορίζονται στο Παράρτηµα. Οι οργανώσεις που δικαιούνται να λάβουν επιδοτήσεις
σύµφωνα µε τα σηµεία 2.2 και 2.3 του Παραρτήµατος επιλέγονται κατόπιν πρόσκλησης υποβολής
προτάσεων.
                                            Άρθρο 5
                                    Χορήγηση της επιδότησης
1.    Επιδοτήσεις λειτουργίας που χορηγούνται σύµφωνα µε τα σηµεία 2.1 και 2.2 του
Παραρτήµατος σε οργανώσεις που δραστηριοποιούνται σε ευρωπαϊκό επίπεδο στον τοµέα της
ισότητας µεταξύ ανδρών και γυναικών µπορούν να καλύπτουν µόνο το 80% κατ’ ανώτατο όριο του
συνόλου των επιλέξιµων δαπανών της οργάνωσης για το ηµερολογιακό έτος για το οποίο
χορηγούνται.
2.    Σύµφωνα µε το άρθρο 113, παράγραφος 2 του δηµοσιονοµικού κανονισµού, και λόγω της
φύσης των οργανώσεων τις οποίες αφορά η παρούσα απόφαση, ισχύει παρέκκλιση από την αρχή
της βαθµιαίας µείωσης για τις επιδοτήσεις που χορηγούνται στο πλαίσιο του προγράµµατος.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                           L 157/ 26
_______________________________________________________________________________
                                            Άρθρο 6
                                    Χρηµατοδοτικές διατάξεις
1.    Το χρηµατοδοτικό πλαίσιο για την εκτέλεση του προγράµµατος για την περίοδο από το 2004
έως το 2005 είναι 2,2 εκατοµµύρια EUR.
2.    Η αρµόδια επί του προϋπολογισµού αρχή εγκρίνει τις ετήσιες πιστώσεις µέσα στα όρια των
δηµοσιονοµικών προοπτικών.
                                            Άρθρο 7
                                      Μεταβατικές ρήτρες
Για τις επιδοτήσεις που χορηγούνται το 2004, η περίοδος επιλεξιµότητας των δαπανών µπορεί να
αρχίσει την 1η Ιανουαρίου 2004, υπό τον όρο ότι οι εν λόγω δαπάνες δεν είναι προγενέστερες της
ηµεροµηνίας κατάθεσης της αίτησης για χορήγηση επιδότησης, ούτε της έναρξης του
δηµοσιονοµικού έτους του δικαιούχου.
Κατά το 2004, στην περίπτωση δικαιούχων το δηµοσιονοµικό έτος των οποίων αρχίζει πριν από
την 1η Μαρτίου, παρέχεται δυνατότητα εξαίρεσης από την υποχρέωση να έχει υπογραφεί η
συµφωνία επιδότησης εντός των πρώτων τεσσάρων µηνών από την έναρξη του δηµοσιονοµικού
έτους του δικαιούχου, κατά τα αναφερόµενα στο άρθρο 112, παράγραφος 2, του δηµοσιονοµικού
κανονισµού. Σε αυτήν την περίπτωση, η συµφωνία επιδότησης θα πρέπει να έχει υπογραφεί το
αργότερο µέχρι τις 30 Ιουνίου 2004.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 27
_______________________________________________________________________________
                                          Άρθρο 8
                              Παρακολούθηση και αξιολόγηση
Το αργότερο στις 31 ∆εκεµβρίου 2006, η Επιτροπή υποβάλλει στο Ευρωπαϊκό Κοινοβούλιο και
στο Συµβούλιο έκθεση σχετικά µε την επίτευξη των στόχων του προγράµµατος. Η εν λόγω έκθεση
βασίζεται στα αποτελέσµατα που επέτυχαν οι δικαιούχοι και αξιολογεί, ιδίως, την
αποτελεσµατικότητά τους όσον αφορά την επίτευξη των στόχων που καθορίζονται στο άρθρο 1 και
στο Παράρτηµα.
                                          Άρθρο 9
                                        Έναρξη ισχύος
Η παρούσα απόφαση αρχίζει να ισχύει την επόµενη ηµέρα από τη δηµοσίευσή της στην Επίσηµη
Εφηµερίδα της Ευρωπαϊκής Ένωσης.
Εφαρµόζεται από την 1η Ιανουαρίου 2004.
Strasbourg, 29.4.2004
 Για το Ευρωπαϊκό Κοινοβούλιο                                          Για το Συµβούλιο
           Ο Πρόεδρος                                                    Ο Πρόεδρος
            P. COX                                                        M. McDOWELL
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 28
_______________________________________________________________________________
                                                                               ΠΑΡΑΡΤΗΜΑ
1.    ∆ραστηριότητες προς υποστήριξη
      Ο γενικός στόχος που καθορίζεται στο άρθρο 1 αποσκοπεί στην ενίσχυση της κοινοτικής
      δράσης στον τοµέα της ισότητας µεταξύ ανδρών και γυναικών και στην αύξηση της
      αποτελεσµατικότητας της δράσης αυτής, µέσω της οικονοµικής υποστήριξης οργανώσεων
      που δραστηριοποιούνται σε ευρωπαϊκό επίπεδο στον τοµέα της ισότητας µεταξύ γυναικών
      και ανδρών, συµπεριλαµβανοµένου του Ευρωπαϊκού Λόµπι Γυναικών.
1.1   Στις δραστηριότητες των οργανώσεων που εργάζονται στον τοµέα της ισότητας µεταξύ
      ανδρών και γυναικών, που µπορούν να συµβάλουν στην ενίσχυση και αύξηση της
      αποτελεσµατικότητας της κοινοτικής δράσης, περιλαµβάνονται οι ακόλουθες:
      –     αντιπροσώπευση ενδιαφεροµένων µερών σε κοινοτικό επίπεδο,
      –     ενέργειες ευαισθητοποίησης µε σκοπό την προώθηση της ισότητας των φύλων, ιδίως
            µέσω µελετών, εκστρατειών και σεµιναρίων,
      –     διάδοση πληροφοριών σχετικά µε την κοινοτική δράση στον τοµέα της ισότητας των
            φύλων,
      –     δράση που ευνοεί, µεταξύ άλλων, τον συνδυασµό του οικογενειακού και
            επαγγελµατικού βίου, τη συµµετοχή των γυναικών στη λήψη των αποφάσεων, την
            καταπολέµηση της βίας κατά των γυναικών, των στερεότυπων που βασίζονται στο
            φύλο και των διακρίσεων στο χώρο εργασίας,
      −     µέτρα για την ενθάρρυνση της συνεργασίας µε γυναικείες οργανώσεις στις τρίτες χώρες
            και για την αύξηση της ευαισθητοποίησης σχετικά µε την κατάσταση των γυναικών
            παγκοσµίως.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                           L 157/ 29
_______________________________________________________________________________
1.2   Στις δραστηριότητες του Ευρωπαϊκού Λόµπι Γυναικών, στο πλαίσιο της αντιπροσώπευσης
      και του συντονισµού των µη κυβερνητικών γυναικείων οργανώσεων και της ενηµέρωσης των
      ευρωπαϊκών θεσµικών οργάνων και των µη κυβερνητικών οργανώσεων, για θέµατα που
      αφορούν τις γυναίκες, περιλαµβάνονται οι ακόλουθες:
      –     παρακολούθηση της πλατφόρµας δράσης του Πεκίνου (Ηνωµένα Έθνη),
      –     εργασίες για τη βελτίωση της ευρωπαϊκής νοµοθεσίας όσον αφορά την ισότητα των
            φύλων και για την ένταξη των γυναικών σε όλους τους τοµείς της πολιτικής,
      –     συµµετοχή σε συνεδριάσεις και συνέδρια για την ισότητα των φύλων,
      –     ανάληψη δράσης προκειµένου να εξασφαλισθεί ότι οι απόψεις και τα συµφέροντα των
            γυναικών περιλαµβάνονται στις εθνικές και ευρωπαϊκές πολιτικές, ενθαρρύνοντας ιδίως
            τη συµµετοχή τους στη λήψη των αποφάσεων,
      –     ενίσχυση της ισότητας µεταξύ ανδρών και γυναικών στη διαδικασία της διεύρυνσης της
            ΕΕ και ανάπτυξη της συνεργασίας µε τις γυναικείες οργανώσεις στα προσχωρούντα
            κράτη µέλη.
2.    Εφαρµογή των προς υποστήριξη δραστηριοτήτων
      Οι δραστηριότητες που διεξάγονται από τις οργανώσεις που είναι επιλέξιµες να λάβουν
      επιδότηση από την Κοινότητα δυνάµει του προγράµµατος, εµπίπτουν σε ένα από τα
      ακόλουθα µέρη:
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                           L 157/ 30
_______________________________________________________________________________
2.1. Μέρος 1: µόνιµες δραστηριότητες του Ευρωπαϊκού Λόµπι Γυναικών, τα µέλη του οποίου
      είναι, µεταξύ άλλων, γυναικείες οργανώσεις στα κράτη µέλη της Ευρωπαϊκής Ένωσης, υπό
      την προϋπόθεση ότι τηρούνται οι ακόλουθες αρχές:
      –      πρέπει να είναι ελεύθερη να επιλέγει τα µέλη της,
      –      πρέπει να είναι ελεύθερη να διεξάγει τις δραστηριότητές της σύµφωνα µε το
             σηµείο 1.2.
2.2. Μέρος 2: µόνιµες δραστηριότητες µιας οργάνωσης µε σκοπό την επίτευξη ενός στόχου
      γενικού ευρωπαϊκού ενδιαφέροντος στον τοµέα της ισότητας των φύλων ή ενός στόχου ο
      οποίος εντάσσεται στο πλαίσιο της πολιτικής της Ευρωπαϊκής Ένωσης στον τοµέα αυτόν.
      Σύµφωνα µε το άρθρο 2, αυτό αφορά µία µη κερδοσκοπική οργάνωση η οποία αναπτύσσει
      δραστηριότητες αποκλειστικά προκειµένου να επιτευχθεί η ισότητα µεταξύ γυναικών και
      ανδρών ή µία οργάνωση µε ευρύτερο σκοπό, µέρος των δραστηριοτήτων της οποίας
      διεξάγεται αποκλειστικά υπέρ της ισότητας µεταξύ γυναικών και ανδρών.
      Μια ετήσια επιδότηση λειτουργίας είναι δυνατόν να χορηγείται για την υποστήριξη της
      υλοποίησης του µονίµου προγράµµατος εργασίας µιας τέτοιας οργάνωσης.
2.3. Μέρος 3: συγκεκριµένες δράσεις µιας οργάνωσης µε σκοπό την επίτευξη ενός στόχου
      γενικού ευρωπαϊκού ενδιαφέροντος στον τοµέα της ισότητας µεταξύ γυναικών και ανδρών ή
      ενός στόχου ο οποίος εντάσσεται στο πλαίσιο της πολιτικής της Ευρωπαϊκής Ένωσης στον
      τοµέα αυτόν.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 157/ 31
_______________________________________________________________________________
3.    Επιλογή των δικαιούχων
3.1. Επιδότηση λειτουργίας µπορεί να χορηγείται απευθείας στο Ευρωπαϊκό Λόµπι Γυναικών
      σύµφωνα µε το µέρος 1 του προγράµµατος κατόπιν έγκρισης κατάλληλου σχεδίου εργασιών
      και προϋπολογισµού.
3.2. Οι οργανώσεις που δικαιούνται να λάβουν επιδότηση λειτουργίας σύµφωνα µε το µέρος 2
      του προγράµµατος επιλέγονται κατόπιν πρόσκλησης υποβολής προτάσεων.
3.3. Οι οργανώσεις που δικαιούνται να λάβουν επιδότηση για συγκεκριµένη δράση σύµφωνα µε
      το µέρος 3 του προγράµµατος επιλέγονται κατόπιν πρόσκλησης υποβολής προτάσεων.
4.    Έλεγχοι και λογιστικοί έλεγχοι
4.1. Ο δικαιούχος επιδότησης λειτουργίας πρέπει να είναι σε θέση να θέτει στη διάθεση της
      Επιτροπής όλα τα δικαιολογητικά για τις δαπάνες που πραγµατοποιήθηκαν κατά τη διάρκεια
      του έτους για το οποίο χορηγήθηκε η επιδότηση, συµπεριλαµβανοµένης της επαληθευµένης
      κατάστασης των λογαριασµών, για µια περίοδο πέντε ετών η οποία υπολογίζεται από την
      τελευταία πληρωµή. Ο δικαιούχος επιδότησης φροντίζει ώστε, εφόσον χρειασθεί, τα
      δικαιολογητικά που βρίσκονται στην κατοχή των εταίρων ή των µελών των οργανώσεων να
      τίθενται στη διάθεση της Επιτροπής.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 32
_______________________________________________________________________________
4.2. Η Επιτροπή, είτε άµεσα µέσω του προσωπικού της είτε µέσω κάθε άλλου ειδικευµένου
      εξωτερικού οργανισµού της επιλογής της, δικαιούται να πραγµατοποιεί λογιστικό έλεγχο
      σχετικά µε τον τρόπο που χρησιµοποιήθηκε η επιδότηση. Οι έλεγχοι αυτοί είναι δυνατόν να
      πραγµατοποιούνται οποτεδήποτε κατά τη διάρκεια ισχύος της συµφωνίας επιδότησης, καθώς
      και κατά τη διάρκεια της περιόδου των πέντε ετών που υπολογίζεται από την ηµεροµηνία
      πληρωµής του υπολοίπου της επιδότησης. Τα αποτελέσµατα του λογιστικού αυτού ελέγχου
      µπορούν, ενδεχοµένως, να οδηγήσουν σε αποφάσεις για ανάκτηση από την Επιτροπή.
4.3. Το προσωπικό της Επιτροπής καθώς και το εντεταλµένο από την Επιτροπή εξωτερικό
      προσωπικό πρέπει να έχει κατάλληλο δικαίωµα πρόσβασης, ιδίως στα γραφεία του
      δικαιούχου, καθώς και σε όλες αυτές τις πληροφορίες, συµπεριλαµβανοµένων των
      πληροφοριών σε ηλεκτρονική µορφή, όπως, ενδεχοµένως, απαιτείται για την διεξαγωγή των
      λογιστικών αυτών ελέγχων.
4.4. Το Ελεγκτικό Συνέδριο καθώς και η Ευρωπαϊκή Υπηρεσία Καταπολέµησης της Απάτης
      (OLAF) έχουν τα ίδια δικαιώµατα µε την Επιτροπή, ιδιαίτερα όσον αφορά την πρόσβαση.
4.5. Προκειµένου να προστατεύει τα οικονοµικά συµφέροντα των Ευρωπαϊκών Κοινοτήτων από
      την απάτη και τις λοιπές παρατυπίες, η Επιτροπή είναι εξουσιοδοτηµένη να πραγµατοποιεί
      ελέγχους και επαληθεύσεις επιτοπίως, στο πλαίσιο του προγράµµατος, σύµφωνα µε τον
      κανονισµό (Ευρατόµ, ΕΚ) αριθ. 2185/96 του Συµβουλίου1. Εφόσον χρειασθεί, διεξάγονται
      έρευνες από την Ευρωπαϊκή Υπηρεσία Καταπολέµησης της Απάτης (OLAF), οι οποίες
      διέπονται από τον κανονισµό (EΚ) αριθ. 1073/1999 του Ευρωπαϊκού Κοινοβουλίου και του
      Συµβουλίου2.
                                   =====================
1
      ΕΕ L 292, 15.11.1996, σ. 2.
2
      ΕΕ L 136, 31.5.1999, σ. 1.


Avis juridique important

|

31994D0111

94/111/EK: Απόφαση του Συμβουλίου της 16ης Δεκεμβρίου 1993 για τη σύναψη της τελωνειακής σύμβασης περί της προσωρινής εισαγωγής εμπορικών οδικών οχημάτων (1956) και της αποδοχής του ψηφίσματος του ΟΗΕ για τη δυνατότητα εφαρμογής των carnets de passage en douane και των δελτίων CPD όσον αφορά τα εμπορικά οδικά οχήματα

Επίσημη Εφημερίδα αριθ. L 056 της 26/02/1994 σ. 0027 - 0027 Φινλανδική ειδική έκδοση: Κεφάλαιο 2 τόμος 11 σ. 0067  Σουηδική ειδική έκδοση: Κεφάλαιο 2 τόμος 11 σ. 0067

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Δεκεμβρίου 1993 για τη σύναψη της τελωνειακής σύμβασης περί της προσωρινής εισαγωγής εμπορικών οδικών οχημάτων (1956) και της αποδοχής του ψηφίσματος του ΟΗΕ για τη δυνατότητα εφαρμογής των carnets de passage en  douane και των δελτίων CPD όσον αφορά τα εμπορικά οδικά οχήματα (94/111/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2,  την πρόταση της Επιτροπής,  Εκτιμώντας:  ότι η σύμβαση περί της προσωρινής εισαγωγής εμπορικών οδικών οχημάτων που έγινε αντικείμενο διαπραγματεύσεων στο πλαίσιο του Οργανισμού Ηνωμένων Εθνών και συνήφθη στη Γενεύη στις 18 Μαΐου 1954 αφορά τους όρους και τον τρόπο προσωρινής εισαγωγής  εμπορικών οδικών οχημάτων, τόσο στο τελωνειακό έδαφος της Κοινότητας, όσο και σε αυτό τρίτων χωρών, και αποτελεί τελωνειακή συμφωνία που μπορεί να συμβάλει αποτελεσματικά στην ανάπτυξη των διεθνών συναλλαγών- ότι, βάσει του άρθρου 33 παράγραφος 2α, είναι δυνατή η προσχώρηση των οργανισμών περιφερειακής οικονομικής ολοκλήρωσης στη σύμβαση αυτή- ότι, εξάλλου, όλα τα κράτη μέλη της Κοινότητας αποτελούν συμβαλλόμενα μέρη της συγκεκριμένης σύμβασης- ότι πρέπει να κατατεθεί έγγραφο προσχώρησης στο Γενικό Γραμματέα του Οργανισμού Ηνωμένων Εθνών, ώστε η Κοινότητα να γίνει συμβαλλόμενο μέρος- ότι οι κοινοτικές διατάξεις περί της προσωρινής εισαγωγής οδικών οχημάτων επαγγελματικής χρήσης συμφωνούν, στη σημερινή τους μορφή, με αυτές της εν λόγω σύμβασης και ότι συνεπώς δεν είναι ανάγκη να διατυπωθούν επιφυλάξεις όσον αφορά το άρθρο 38 της  συγκεκριμένης σύμβασης- ότι είναι συνεπώς σκόπιμο να εγκριθεί η σύμβαση- ότι είναι σκόπιμο να γίνει ταυτόχρονα αποδεκτό το ψήφισμα της 2ας Ιουλίου 1993 των Ηνωμένων Εθνών για τη δυνατότητα εφαρμογής των carnets de passage en douane και των δελτίων CPD όσον αφορά τα εμπορικά οδικά οχήματα,  ΑΠΟΦΑΣΙΖΕΙ:   Άρθρο 1  1.  Η τελωνειακή σύμβαση περί της εισαγωγής εμπορικών οδικών οχημάτων εγκρίνεται εξ ονόματος της Κοινότητας.  Το κείμενο της σύμβασης περιλαμβάνεται στο παράρτημα Ι.  2.  Το ψήφισμα της 2ας Ιουλίου 1993 των Ηνωμένων Εθνών για τη δυνατότητα εφαρμογής των carnets de passage en douane και των δελτίων CPD όσον αφορά τα εμπορικά οδικά οχήματα γίνεται δεκτό εξ ονόματος της Κοινότητας υπό τους όρους που περιλαμβάνονται στο  παράρτημα ΙΙ της παρούσας απόφασης.   Άρθρο 2  1.  Ο Πρόεδρος του Συμβουλίου εξουσιοδοτείται να ορίσει το πρόσωπο που θα είναι αρμόδιο για την κατάθεση του εγγράφου προσχώρησης στη σύμβαση εξ ονόματος της Κοινότητας.  2.  Το πρόσωπο αυτό οφείλει, εξάλλου, να ανακοινώσει στο Γενικό Γραμματέα του Οργανισμού Ηνωμένων Εθνών την αποδοχή του ψηφίσματος.  3.  Η Επιτροπή εξουσιοδοτείται, μετά από διαβουλεύσεις με τα κράτη μέλη και μετά την κατάθεση του εγγράφου προσχώρησης που αναφέρεται στην παράγραφο 1, να διαβιβάσει στο Γενικό Γραμματέα των Ηνωμένων Εθνών την πληροφορία που προβλέπεται στο άρθρο 33  παράγραφος 2α της σύμβασης.  Βρυξέλλες, 16 Δεκεμβρίου 1993.  Για το Συμβούλιο Ο Πρόεδρος R. URBAIN


Avis juridique important

|

31985D0149

85/149/ΕΟΚ: Απόφαση του Συμβουλίου της 18ης Φεβρουαρίου 1985 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την έρευνα και την ανάπτυξη στον τομέα του ξύλου ως ανανεώσιμης πρώτης ύλης

Επίσημη Εφημερίδα αριθ. L 058 της 26/02/1985 σ. 0021 Ισπανική ειδική έκδοση: Κεφάλαιο 16 τόμος 1 σ. 0218  Πορτογαλική ειδική έκδοση : Κεφάλαιο 16 τόμος 1 σ. 0218

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Φεβρουαρίου 1985  για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την έρευνα και την ανάπτυξη στον τομέα του ξύλου ως ανανεώσιμης πρώτης ύλης  (85/149/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 82/402/ΕΟΚ του Συμβουλίου της 17ης Μαΐου 1982 για τη θέσπιση ερευνητικού και αναπτυξιακού προγράμματος (1982-1985) στον τομέα των πρώτων υλών (1), που συμπεριλαμβάνει ένα υποπρόγραμμα για το ξύλο ως ανανεώσιμη πρώτη ύλη, και ιδίως το άρθρο 7 παράγραφος 1,  την απόφαση 83/329/ΕΟΚ του Συμβουλίου της 14ης Ιουνίου 1983 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για ένα ευρωπαϊκό ερευνητικό και αναπτυξιακό πρόγραμμα στον τομέα του ξύλου ως ανανεώσιμης πρώτης ύλης (2),  το σχέδιο απόφασης που έχει υποβάλει η Επιτροπή,  Εκτιμώντας ότι, σύμφωνα με το άρθρο 7 παράγραφος 2 της απόφασης 82/402/ΕΟΚ και το άρθρο 10 παράγραφος 3 της προαναφερόμενης συμφωνίας, η Επιτροπή διαπραγματεύτηκε μια συμφωνία με την Ελβετική Συνομοσπονδία, με σκοπό το συντονισμό του ευρωπαϊκού και του ελβετικού προγράμματος· ότι πρέπει να εγκριθεί η εν λόγω συμφωνία,  ΑΠΟΦΑΣΙΖΕΙ:  Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την έρευνα και την ανάπτυξη στον τομέα του ξύλου ως ανανεώσιμης πρώτης ύλης εγκρίνεται εξ ονόματος της Κοινότητας.  Το κείμενο της συμφωνίας προσαρτάται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπεται στο άρθρο 7 παράγραφος 1 της συμφωνίας (3).  Βρυξέλλες, 18 Φεβρουαρίου 1985.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. L 174 της 21. 6. 1982, σ. 23.  (2) ΕΕ αριθ. L 185 της 8. 7. 1983, σ. 20.  (3) Η ημερομηνία έναρξης της ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


Avis juridique important

|

32001D0591

2001/591/ΕΚ: Απόφαση του Συμβουλίου, της 18ης Ιουνίου 2001, σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Εσθονίας για τη συμμετοχή της Δημοκρατίας της Εσθονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

Επίσημη Εφημερίδα αριθ. L 213 της 07/08/2001 σ. 0083 - 0083

Απόφαση του Συμβουλίουτης 18ης Ιουνίου 2001σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Εσθονίας για τη συμμετοχή της Δημοκρατίας της Εσθονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον(2001/591/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 9 Οκτωβρίου 2000.(5) Η συμφωνία που αναφέρεται στην παρούσα απόφαση θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Δημοκρατίας της Εσθονίας για τη συμμετοχή της Δημοκρατίας της Εσθονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.Το κείμενο της συμφωνίας παρατίθεται ως παράρτημα της παρούσας απόφασης.Άρθρο 2Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 18 Ιουνίου 2001.Για το ΣυμβούλιοΟ ΠρόεδροςM. Winberg(1) ΕΕ C 120 E της 24.4.2001, σ. 259.(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).


title: Απόφαση (ΕΕ) 2017/1908 του Συμβουλίου, της 12ης Οκτωβρίου 2017, σχετικά με την εφαρμογή των διατάξεων του κεκτημένου του Σένγκεν όσον αφορά το Σύστημα Πληροφοριών για τις Θεωρήσεις στη Δημοκρατία της Βουλγαρίας και στη Ρουμανία

text:
               19.10.2017

               EL

               Επίσημη Εφημερίδα της Ευρωπαϊκής Ένωσης

               L 269/39

         ΑΠΌΦΑΣΗ (ΕΕ) 2017/1908 ΤΟΥ ΣΥΜΒΟΥΛΊΟΥ
   της 12ης Οκτωβρίου 2017
   σχετικά με την εφαρμογή των διατάξεων του κεκτημένου του Σένγκεν όσον αφορά το Σύστημα Πληροφοριών για τις Θεωρήσεις στη Δημοκρατία της Βουλγαρίας και στη Ρουμανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την πράξη προσχώρησης της Δημοκρατίας της Βουλγαρίας και της Ρουμανίας και ιδίως το άρθρο 4 παράγραφος 2,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με το άρθρο 4 παράγραφος 2 πρώτο εδάφιο της πράξης προσχώρησης του 2005, οι διατάξεις του κεκτημένου του Σένγκεν που δεν απαριθμούνται στο παράρτημα II της εν λόγω πράξης, στις οποίες η Βουλγαρία και η Ρουμανία προσχωρούν κατά την προσχώρηση, πρόκειται να εφαρμόζονται στη Βουλγαρία και στη Ρουμανία βάσει σχετικής απόφασης του Συμβουλίου, μετά από εξακρίβωση ότι πληρούνται οι απαραίτητοι όροι για την εφαρμογή όλων των τμημάτων του κεκτημένου του Σένγκεν.

               (2)

               Στις 9 Ιουνίου 2011, το Συμβούλιο συμπέρανε, σύμφωνα με τις ισχύουσες διαδικασίες αξιολόγησης Σένγκεν, ότι η Βουλγαρία και η Ρουμανία πληρούν τους όρους σε όλους τους τομείς του κεκτημένου του Σένγκεν που αφορούν τα εναέρια σύνορα, τα χερσαία σύνορα, την αστυνομική συνεργασία, την προστασία των δεδομένων, το Σύστημα Πληροφοριών Σένγκεν, τα θαλάσσια σύνορα και τις θεωρήσεις.

               (3)

               Εισήχθηκε απλουστευμένο καθεστώς για τον έλεγχο των προσώπων στα εξωτερικά σύνορα με την απόφαση αριθ. 565/2014/ΕΕ του Ευρωπαϊκού Κοινοβουλίου και του Συμβουλίου (2). Το εν λόγω καθεστώς βασίζεται στη μονομερή αναγνώριση από τη Βουλγαρία, την Κροατία, την Κύπρο και τη Ρουμανία ορισμένων εγγράφων, κυρίως θεωρήσεων Σένγκεν, ως ισοδυνάμων προς τις εθνικές τους θεωρήσεις για διέλευση ή για πρόθεση παραμονής στην επικράτειά τους, η οποία δεν υπερβαίνει τις 90 ημέρες εντός οποιασδήποτε περιόδου 180 ημερών.

               (4)

               Είναι σκόπιμο, από την έναρξη ισχύος της παρούσας απόφασης, να δοθεί στη Βουλγαρία και τη Ρουμανία η δυνατότητα πρόσβασης για να συμβουλεύονται, υπό μορφή μόνον ανάγνωσης, τα δεδομένα του Συστήματος Πληροφοριών για τις Θεωρήσεις (VIS) χωρίς το δικαίωμα εισαγωγής, τροποποίησης ή διαγραφής δεδομένων στο VIS. Αυτό συμβαίνει για να διευκολύνεται η εθνική διαδικασία τους για την υποβολή αίτησης θεώρησης με στόχο την πρόληψη της απάτης και κάθε κατάχρησης των θεωρήσεων Σένγκεν, μέσω επαλήθευσης της εγκυρότητας και της γνησιότητάς τους σε αντιπαραβολή προς τα δεδομένα που αποθηκεύονται στο VIS, για να διευκολύνονται —όσον αφορά τους υπηκόους τρίτων χωρών που είναι κάτοχοι θεώρησης Σένγκεν— οι έλεγχοι στα συνοριακά σημεία διέλευσης των εξωτερικών συνόρων και εντός της επικράτειας των κρατών μελών, για να διευκολύνεται ο προσδιορισμός του κράτους μέλους που είναι υπεύθυνο για τις αιτήσεις διεθνούς προστασίας, για να διευκολύνεται η εξέταση αυτών των αιτήσεων και για να αυξηθεί το επίπεδο εσωτερικής ασφάλειας στην επικράτεια των κρατών μελών μέσω της διευκόλυνσης της καταπολέμησης της σοβαρής εγκληματικότητας και της τρομοκρατίας. Η πρόσβαση για την αναζήτηση και χρήση των δεδομένων VIS θα πρέπει επίσης να βοηθά στον εντοπισμό οποιωνδήποτε προσώπων τα οποία ενδέχεται να μην πληρούν ή να μην πληρούν πλέον τους όρους που διέπουν την είσοδο ή τη διαμονή στην επικράτεια των ενδιαφερόμενων κρατών μελών.

               (5)

               Είναι, ως εκ τούτου, επιθυμητό να εκδοθεί απόφαση για τη θέση σε ισχύ των αντίστοιχων διατάξεων του VIS όπως αναφέρονται στο παράρτημα, καθώς και κάθε μεταγενέστερης εξέλιξης των εν λόγω διατάξεων. Η θέση σε ισχύ των εν λόγω διατάξεων θα πρέπει να περιορίζεται στον βαθμό που αφορά την πρόσβαση σε δεδομένα του VIS υπό μορφή μόνο ανάγνωσης. Συνεπώς, η Βουλγαρία και η Ρουμανία θα πρέπει να μπορούν να έχουν πρόσβαση αναζήτησης στα δεδομένα του VIS και σύμφωνα με τις διαδικασίες και τους όρους που καθορίζονται στις διατάξεις που τίθενται σε ισχύ. Το παράρτημα θα πρέπει να περιέχει το σχετικό κεκτημένο που αφορά την πρόσβαση αναζήτησης δεδομένων του VIS. Ωστόσο, ο κανονισμός (ΕΕ) αριθ. 1077/2011 του Ευρωπαϊκού Κοινοβουλίου και του Συμβουλίου (3), η απόφαση 2004/512/ΕΚ του Συμβουλίου (4) και η απόφαση 2006/648/ΕΚ της Επιτροπής (5) ήδη εφαρμόζονται στη Βουλγαρία και τη Ρουμανία. Συνεπώς, δεν περιλαμβάνονται στο παράρτημα.

               (6)

               Είναι επίσης επιθυμητό να οριστεί ημερομηνία έναρξης εφαρμογής των εν λόγω διατάξεων του κεκτημένου του Σένγκεν που αφορούν το VIS όπως καθορίζεται σύμφωνα με τον κανονισμό (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου (6). Τούτο θα πρέπει να δρομολογηθεί μόλις η Βουλγαρία και η Ρουμανία ενημερώσουν την Επιτροπή ότι έχουν ολοκληρωθεί επιτυχώς όλες οι συναφείς συνολικές δοκιμές που πρόκειται να διενεργηθούν από τον eu-LISA.

               (7)

               Η άρση των ελέγχων στα εσωτερικά σύνορα των ενδιαφερόμενων κρατών μελών, καθώς και η πλήρης συμμετοχή τους στο κεκτημένο του Σένγκεν σχετικά με την κοινή πολιτική θεωρήσεων, θα πρέπει να αποτελέσει αντικείμενο χωριστής απόφασης του Συμβουλίου, ομόφωνα εγκεκριμένης, σύμφωνα με το άρθρο 4 παράγραφος 2 της πράξης προσχώρησης του 2005. Έως την έκδοση της εν λόγω απόφασης, με την οποία θα τεθούν σε εφαρμογή οι διατάξεις που ισχύουν στο πεδίο των θεωρήσεων βραχείας διαμονής εκτός των περιλαμβανομένων στο παράρτημα της παρούσας απόφασης για τη Βουλγαρία και τη Ρουμανία, μεταξύ των οποίων συγκαταλέγονται κυρίως ο κώδικας θεωρήσεων (7) και οι διατάξεις που θεσπίζονται για την εφαρμογή του, η Βουλγαρία και η Ρουμανία δεν επιτρέπεται να εκδίδουν θεωρήσεις Σένγκεν και εξακολουθούν να εκδίδουν θεωρήσεις βραχείας διαμονής βάσει τους εθνικού τους δικαίου. Έως την ημερομηνία που προβλέπεται στην εν λόγω απόφαση, θα πρέπει να διατηρηθούν οι περιορισμοί στη χρήση του VIS που προκύπτουν από την παρούσα απόφαση, ιδίως όσοι αφορούν το δικαίωμα εισαγωγής σχετικών δεδομένων σε αυτό.

               (8)

               Ωστόσο, είναι επιθυμητό να επιτραπεί στις αρμόδιες αρχές θεώρησης της Βουλγαρίας και της Ρουμανίας, κατά τη διάρκεια αυτής της μεταβατικής περιόδου, η πρόσβαση στα δεδομένα VIS υπό μορφή μόνο ανάγνωσης για την εξέταση των αιτήσεων για θεωρήσεις βραχείας διαμονής εκδιδόμενες από τις ίδιες βάσει του εθνικού τους δικαίου, καθώς και των σχετικών με τις εν λόγω αιτήσεις αποφάσεων. Αυτό προβλέπεται να συμπεριλαμβάνει τις αποφάσεις ακύρωσης ή ανάκλησης της θεώρησης ή παράτασης ή μείωσης της διάρκειας ισχύος της θεώρησης που εκδόθηκε σύμφωνα με τις σχετικές εθνικές διατάξεις τους.

               (9)

               Δεδομένου ότι η επαλήθευση σύμφωνα με τις ισχύουσες διαδικασίες αξιολόγησης Σένγκεν σχετικά με τη Βουλγαρία και τη Ρουμανία έχει ήδη ολοκληρωθεί βάσει του άρθρου 4 παράγραφος 2 της πράξης προσχώρησης του 2005, η επαλήθευση δυνάμει του άρθρου 1 παράγραφος 1 στοιχείο β) του κανονισμού (ΕΕ) αριθ. 1053/2013 του Συμβουλίου (8) δεν θα διεξαχθεί όσον αφορά τα εν λόγω κράτη μέλη. Μετά την έκδοση της παρούσας απόφασης, οι διατάξεις που απαριθμούνται στο παράρτημα θα πρέπει να τεθούν σε ισχύ μόνο αφού η Βουλγαρία και/ή η Ρουμανία υποβληθούν επιτυχώς σε συνολικές δοκιμές τις οποίες διενεργεί ο eu-LISA και αφού αυτές κοινοποιηθούν δεόντως στην Επιτροπή. Επιπλέον, είναι επιθυμητό η Βουλγαρία και η Ρουμανία να καλέσουν εμπειρογνώμονες από τα κράτη μέλη και την Επιτροπή για να διενεργήσουν επανεξετάσεις της εφαρμογής των εν λόγω διατάξεων.

               (10)

               Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου Σένγκεν, κατά την έννοια της συμφωνίας μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου Σένγκεν (9), οι οποίες εμπίπτουν στον τομέα στον οποίο αναφέρεται το άρθρο 1 σημεία Β και Γ της απόφασης 1999/437/ΕΚ του Συμβουλίου (10).

               (11)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (11), οι οποίες εμπίπτουν στον τομέα στον οποίο αναφέρεται το άρθρο 1 σημεία Β και Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2008/146/ΕΚ του Συμβουλίου (12).

               (12)

               Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου Σένγκεν κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (13), οι οποίες εμπίπτουν στον τομέα στον οποίο αναφέρεται το άρθρο 1 σημεία Β και Ζ της απόφασης 1999/437/ΕΚ του Συμβουλίου, σε συνδυασμό με το άρθρο 3 της απόφασης 2011/350/ΕΕ (14),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Οι διατάξεις του κεκτημένου του Σένγκεν που αφορούν το VIS, όπως αναφέρονται στο παράρτημα, εφαρμόζονται στη Βουλγαρία και τη Ρουμανία, μεταξύ τους και στις σχέσεις τους με το Βασίλειο του Βελγίου, την Τσεχική Δημοκρατία, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, την Ουγγαρία, τη Δημοκρατία της Μάλτα, το Βασίλειο των Κάτω Χωρών, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας και το Βασίλειο της Σουηδίας, καθώς και με τη Δημοκρατία της Ισλανδίας, το Πριγκιπάτο του Λιχτενστάιν, το Βασίλειο της Νορβηγίας και την Ελβετική Συνομοσπονδία. Οι διατάξεις αυτές εφαρμόζονται κατόπιν της επιτυχούς ολοκλήρωσης όλων των σχετικών συνολικών δοκιμών όσον αφορά τις διατάξεις του παραρτήματος που έπρεπε να διενεργηθούν από τον eu-LISA, τη Βουλγαρία και τη Ρουμανία και αφού η Επιτροπή έχει ενημερωθεί ότι οι εν λόγω δοκιμές ολοκληρώθηκαν επιτυχώς. Επιπλέον, η Βουλγαρία και η Ρουμανία δύνανται να καλέσουν εμπειρογνώμονες από τα κράτη μέλη και την Επιτροπή για να διενεργήσουν επανεξέταση της εφαρμογής των εν λόγω διατάξεων.
   2.   Έως ότου εκδοθεί η απόφαση του Συμβουλίου για την κατάργηση των ελέγχων στα εσωτερικά σύνορα των κρατών μελών, οι αρμόδιες για τις θεωρήσεις αρχές της Βουλγαρίας και της Ρουμανίας μπορούν να έχουν πρόσβαση στο VIS προς αναζήτηση δεδομένων υπό μορφή μόνο για ανάγνωση, για τους εξής σκοπούς:

               α)

               την εξέταση των αιτήσεων για θεωρήσεις βραχείας διαμονής που εκδίδονται από τη Βουλγαρία και τη Ρουμανία δυνάμει του εθνικού τους δικαίου·

               β)

               τη λήψη αποφάσεων σχετικά με τις εν λόγω αιτήσεις, συμπεριλαμβανομένων των αποφάσεων ακύρωσης ή ανάκλησης της θεώρησης ή παράτασης ή μείωσης της διάρκειας ισχύος της θεώρησης σύμφωνα με τις σχετικές εθνικές διατάξεις τους.

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την ημερομηνία, που θα καθοριστεί από την Επιτροπή, κατά την οποία η Βουλγαρία και η Ρουμανία κοινοποιήσουν στην Επιτροπή ότι οι συνολικές δοκιμές που αναφέρονται στο άρθρο 1 παράγραφος 1 έχουν ολοκληρωθεί επιτυχώς.
   Άρθρο 3
   Η παρούσα απόφαση εφαρμόζεται σύμφωνα με τις Συνθήκες.

      Λουξεμβούργο, 12 Οκτωβρίου 2017.

            Για το Συμβούλιο

            Ο Πρόεδρος

         U. REINSALU

      (1)  Γνώμη της 4ης Οκτωβρίου 2017 (δεν έχει ακόμη δημοσιευτεί στην Επίσημη Εφημερίδα).

      (2)  Απόφαση αριθ. 565/2014/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εισαγωγή απλουστευμένου καθεστώτος για τον έλεγχο των προσώπων στα εξωτερικά σύνορα, βασιζόμενου στη μονομερή αναγνώριση από τη Βουλγαρία, την Κροατία, την Κύπρο και τη Ρουμανία ορισμένων εγγράφων ως ισοδύναμων με τις εθνικές τους θεωρήσεις για διέλευση ή για πρόθεση παραμονής στην επικράτειά τους η οποία δεν υπερβαίνει τις 90 ημέρες εντός οιασδήποτε περιόδου 180 ημερών και για την κατάργηση των αποφάσεων αριθ. 895/2006/ΕΚ και αριθ. 582/2008/ΕΚ (ΕΕ L 157 της 27.5.2014, σ. 23).

      (3)  Κανονισμός (ΕΕ) αριθ. 1077/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την ίδρυση Ευρωπαϊκού Οργανισμού για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (ΕΕ L 286 της 1.11.2011, σ. 1).

      (4)  Απόφαση 2004/512/ΕΚ του Συμβουλίου, της 8ης Ιουνίου 2004, για τη δημιουργία του Συστήματος Πληροφοριών για τις Θεωρήσεις (VIS) (ΕΕ L 213 της 15.6.2004, σ. 5).

      (5)  Απόφαση 2006/648/ΕΚ της Επιτροπής, της 22ας Σεπτεμβρίου 2006, για τη θέσπιση των τεχνικών προδιαγραφών σχετικά με τα πρότυπα των βιομετρικών στοιχείων για το Σύστημα Πληροφοριών για τις Θεωρήσεις (ΕΕ L 267 της 27.9.2006, σ. 41).

      (6)  Κανονισμός (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το Σύστημα Πληροφοριών για τις Θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (Κανονισμός VIS) (ΕΕ L 218 της 13.8.2008, σ. 60).

      (7)  Κανονισμός (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη θέσπιση κοινοτικού κώδικα θεωρήσεων (κώδικας θεωρήσεων) (ΕΕ L 243 της 15.9.2009, σ. 1).

      (8)  Κανονισμός (ΕΕ) αριθ. 1053/2013 του Συμβουλίου, της 7ης Οκτωβρίου 2013, σχετικά με τη θέσπιση ενός μηχανισμού αξιολόγησης και παρακολούθησης για την επαλήθευση της εφαρμογής του κεκτημένου του Σένγκεν και την κατάργηση της απόφασης της εκτελεστικής επιτροπής της 16ης Σεπτεμβρίου 1998 σχετικά με τη σύσταση της μόνιμης επιτροπής για την αξιολόγηση και την εφαρμογή της σύμβασης Σένγκεν (ΕΕ L 295 της 6.11.2013, σ. 27).

      (9)  ΕΕ L 176 της 10.7.1999, σ. 36.

      (10)  Απόφαση 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 176 της 10.7.1999, σ. 31).

      (11)  ΕΕ L 53 της 27.2.2008, σ. 52.

      (12)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).

      (13)  ΕΕ L 160 της 18.6.2011, σ. 21.

      (14)  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).

      ΠΑΡΑΡΤΗΜΑ

         Κατάλογος των διατάξεων του κεκτημένου του Σένγκεν σχετικά με το VIS, που θα καταστούν εφαρμοστέες στη Βουλγαρία και τη Ρουμανία

                  1.

                  Άρθρο 1 και άρθρα 126 ως 130 της σύμβασης εφαρμογής της συμφωνίας του Σένγκεν, της 14ης Ιουνίου 1985, μεταξύ των κυβερνήσεων των κρατών της Οικονομικής Ένωσης Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας, σχετικά με τη σταδιακή κατάργηση των ελέγχων στα κοινά σύνορα («Σύμβαση εφαρμογής της συμφωνίας Σένγκεν») (ΕΕ L 239 της 22.9.2000, σ. 19), στον βαθμό που συνδέονται με άλλες διατάξεις που αναφέρονται στο παρόν παράρτημα.

                  2.

                  Απόφαση 2004/512/ΕΚ του Συμβουλίου, της 8ης Ιουνίου 2004, για τη δημιουργία του Συστήματος Πληροφοριών για τις Θεωρήσεις (VIS) (ΕΕ L 213 της 15.6.2004, σ. 5).

                  3.

                  Οι ακόλουθες διατάξεις του κανονισμού (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το Σύστημα Πληροφοριών για τις Θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (Κανονισμός VIS) (ΕΕ L 218 της 13.8.2008, σ. 60):

                              —

                              κεφάλαιο I, με εξαίρεση το άρθρο 6 παράγραφος 1,

                              —

                              άρθρο 15, το οποίο εφαρμόζεται τηρουμένων των αναλογιών στην εξέταση των αιτήσεων για θεωρήσεις βραχείας διαμονής που εκδίδονται από τη Βουλγαρία και τη Ρουμανία δυνάμει του εθνικού τους δικαίου, συμπεριλαμβανομένων των αποφάσεων σχετικά με τις εν λόγω αιτήσεις αυτές,

                              —

                              κεφάλαιο III,

                              —

                              κεφάλαιο V, με εξαίρεση το άρθρο 31 παράγραφοι 2 και 3,

                              —

                              κεφάλαια VI και VII, με εξαίρεση το άρθρο 50 παράγραφος 6.

                  4.

                  Απόφαση 2008/633/ΔΕΥ του Συμβουλίου, της 23ης Ιουνίου 2008, σχετικά με την πρόσβαση στο Σύστημα Πληροφοριών για τις Θεωρήσεις (VIS) των εντεταλμένων αρχών των κρατών μελών καθώς και της Ευρωπόλ, προς αναζήτηση δεδομένων για την πρόληψη, εξακρίβωση και διερεύνηση τρομοκρατικών πράξεων και άλλων σοβαρών αξιόποινων πράξεων (ΕΕ L 218 της 13.8.2008, σ. 129).

                  5.

                  Άρθρο 21 παράγραφος 2, άρθρο 37 παράγραφος 1 και άρθρο 43 παράγραφος 5 του κανονισμού (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου της 13ης Ιουλίου 2009 για τη θέσπιση κοινοτικού κώδικα θεωρήσεων (κώδικας θεωρήσεων) (ΕΕ L 243 της 15.9.2009, σ. 1).

                  6.

                  Απόφαση 2009/756/ΕΚ της Επιτροπής, της 9ης Οκτωβρίου 2009, για τον καθορισμό προδιαγραφών όσον αφορά την ευκρίνεια και χρήση των δακτυλικών αποτυπωμάτων για τη βιομετρική ταυτοποίηση και επαλήθευση στο Σύστημα Πληροφοριών για τις Θεωρήσεις (ΕΕ L 270 της 15.10.2009, σ. 14).

                  7.

                  Απόφαση 2009/876/ΕΚ της Επιτροπής, της 30ής Νοεμβρίου 2009, σχετικά με τη θέσπιση τεχνικών μέτρων εφαρμογής για την εισαγωγή των δεδομένων και τη σύνδεση αιτήσεων, την πρόσβαση σε δεδομένα, την τροποποίηση, διαγραφή και πρόωρη διαγραφή δεδομένων καθώς και για την τήρηση αρχείων που αφορούν τις πράξεις επεξεργασίας δεδομένων και την πρόσβαση στα αρχεία αυτά στο πλαίσιο του Συστήματος Πληροφοριών για τις Θεωρήσεις (ΕΕ L 315 της 2.12.2009, σ. 30), στον βαθμό που η εν λόγω απόφαση αφορά την εξέταση αιτήσεων θεώρησης.

                  8.

                  Τίτλος II και τα παραρτήματά του κανονισμού (ΕΕ) 2016/399 του Ευρωπαϊκού Κοινοβουλίου και του Συμβουλίου της 9ης Μαρτίου 2016 περί κώδικα της Ένωσης σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (ΕΕ L 77 της 23.3.2016, σ. 1), στον βαθμό που αφορούν το VIS.